Gboshinii ko ni Ehi Shi Kɛyashi Yinɔ ni ji Kpawo Nɔ | Wala Shihilɛ he Sane\nKANEMƆ YƐ Afrikaans Albania Amharic Arabic Armenia Armenia (West) Aymara Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Dutch Efik Ewe Finland French Ga Georgia Germany Guarani Haitian Creole Hausa Hebri Hela Hiligaynon Hungary Igbo Iloko Indonesia Isoko Italia Japan Kamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korea Lingala Lithuania Luganda Luo Luvale Macedonia Malagasy Maya Myanmar Nahuatl (Central) Ngabere Norway Nyaneka Nzema Ossetia Otetela Papiamento (Aruba) Papiamento (Curaçao) Poland Portuguese (Brazil) Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tahiti Tatar Thailand Tigrinya Tiv Tok Pisin Totonac Tshiluba Tsonga Turkey Tuvalu Twi Tzotzil Umbundu Vietnam Xhosa Yoruba Zapotec (Isthmus) Zulu\nGboshinii ko ni Ehi Shi Kɛyashi Yinɔ ni ji Kpawo Nɔ\nMɔ ni gba ji Kevin Williams\nMɛi wieɔ akɛ mi nɔ fɛɛ nɔ tamɔ mitsɛ. Migbɔmɔtso, mihiŋmɛi, kɛ bɔ ni mihe yɔɔ ŋmɔlɔ fɛɛ tamɔ lɛ. Shi eshi nɔ kroko hu—weku gboshinii ko ni yinɔi kpawo ená he sɛɛ. Hã magba bo.\nMi kɛ Ataa miikase wɔweku lɛ yinɔsane he nii\nYɛ January 20, afi 1815 lɛ, afɔ miblematsɛ Thomas1 * Williams yɛ Horncastle yɛ England. Afii enyɔ sɛɛ lɛ emami gbo, no hewɔ lɛ epapa ni atsɛɔ lɛ John Williams lɛ ji mɔ ni kwɛ lɛ kɛ enyɛmimɛi etɛ lɛ. John tsɔɔ Thomas kapintɛ nitsumɔ, shi Thomas hu miisumɔ ni ekase nɔ kroko.\nNakai beiaŋ lɛ mɛi babaoo bɔi sɔlemɔyaa yɛ England. No mli lɛ,shiɛlɔ John Wesley etse ehe kɛje Church of England lɛ he ni eyato jamɔ kuu kroko ni atsɛɔ lɛ Society of Methodists lɛ shishi, ni amɛwoɔ mɛi hewalɛ ni amɛkase Biblia lɛ akɛ aŋkroaŋkro, ni amɛyatsɔɔ mɛi Nyɔŋmɔ he sane. Wesley tsɔɔmɔi lɛ gbɛ shwa oookɛɛ la ni miisha koo, ni Williams weku lɛ mɔ etsɔɔmɔi lɛ amli kpɛŋŋ. Thomas batsɔ shiɛlɔ yɛ Wesley sɔlemɔ lɛ mli, ni ejɛ esuɔmɔ mli ekɛ ehe hã akɛ ebaaya eyashiɛ yɛ maŋ sɛɛ yɛ South Pacific. Yɛ July afi 1840 lɛ, ekɛ eŋa Mary,2 ni ekpee lɛ ehee lɛ tee Lakeba Island, * yɛ Fiji, ni no mli lɛ mɛi ni yeɔ gbɔmɔloo ji mɛi ni yɔɔ jɛmɛ.\nAMƐHI MƐI NI YEƆ GBƆMƆLOO ATEŊ\nYɛ klɛŋklɛŋ afii ni Thomas kɛ Mary kɛhi Fiji lɛ mli lɛ, amɛkɛ shihilɛi ni jaraa babaoo kpe. Amɛye bei babaoo yɛ he ko ni hiɛ gbeleko tsɔ yɛ, ni hulu tsoɔ gbaŋgbaŋ yɛ jɛmɛ. Amɛkɛ shihilɛi gbeyeigbeyei hu kpe—tai ni yaa nɔ yɛ wekui amli, yei okulafoi ni agbeɔ, kɛ gbɔmɔlooyeli—ni mɛi babaoo ni yɔɔ jɛmɛ lɛ booo sane toi. Hela mɔ Mary kɛ ekromɔ binuu John, ni shwɛ fioo ni kulɛ amɛgboi. Yɛ afi 1843 lɛ, Thomas ŋma akɛ: “Mitsui kumɔ yɛ mimli. . . . Mihao, ni mifee yeyeeye.” Shi fɛɛ sɛɛ lɛ, lɛ kɛ Mary fɛɛ damɔ shihilɛ lɛ naa, ejaakɛ hemɔkɛyeli ni amɛyɔɔ yɛ Yehowa Nyɔŋmɔ mli lɛ waje amɛ.\nShi akɛni Thomas ekase kapintɛ nitsumɔ hewɔ lɛ, ebafee klɛŋklɛŋ mɔ ni ma tsui ni yɔɔ Yuropa lɛ eko yɛ Fiji. Bɔ ni tsu lɛ yɔɔ fɛo sɔŋŋ hewɔ lɛ, egbalaa Fijibii ni yɔɔ maŋ lɛ mli lɛ ajwɛŋmɔ. Be ni eshwɛ fioo ni abaagbe tsu lɛ naa lɛ, Mary fɔ binuu ni ji enyɔ nɔ, ni awo lɛ Thomas Whitton3 Williams, ni lɛ ji miblematsɛ diɛŋtsɛ.\nYɛ afi 1843 lɛ, Thomas, onukpatsɛ lɛ ye ebua kɛtsɔɔ Yohane Sanekpakpa lɛ shishi kɛtee Fijian mli, ni enɛ ji nitsumɔ ko ni wa waa kɛhã lɛ. * Shi eji mɔ ko ni kaseɔ mɛi kɛ amɛkusumii ahe nii waa, ni enyɛɔ ekpáa nii ashi hu waa. Eŋmala nibii ni ekase yɛ Fijibii lɛ ahe lɛ ewo ewolo ni ji, Fiji and the Fijians (1858) lɛ mli, ni eji Fijibii ni hi shi yɛ afi 1800 afii lɛ amli lɛ ayinɔsane he wolo ko ni nɔ bɛ.\nBe ni Thomas kɛ afii 13 etswia shi yɛ Fiji lɛ, hela bamɔ lɛ, kɛkɛ ni ekɛ eweku lɛ fã kɛtee Australia. Be ni Thomas kɛ afii babaoo esɔmɔ akɛ osɔfo ni he esa waa lɛ, egbo yɛ Ballarat, yɛ Victoria, yɛ afi 1891.\n“SHIKA TSURU” YƐ ANAIGBƐ\nYɛ afi 1883 lɛ, Thomas Whitton Williams kɛ eŋa Phoebe,4 kɛ amɛweku bibioo lɛ fã kɛyahi Perth, yɛ Western Australia. No mli lɛ amɛbi ni ji enyɔ nɔ ni atsɛɔ lɛ Arthur Bakewell 5 Williams, ni ji miblematsɛ ni tsa nɔ lɛ, eye afii nɛɛhu.\nBe ni Arthur ye afii 22 lɛ, eyatsu nii yɛ Kalgoorlie, ni ji maŋ ko ni atsaa shika tsuru yɛ mli, ni kɛ Perth jekɛmɔ ji kilomitai 600 lɛ. Be ni eyɔɔ jɛmɛ lɛ, ekane wolo ko ni International Bible Students, taakɛ atsɛɔ Yehowa Odasefoi yɛ nakai beiaŋ, lɛ kala lɛ. Eshɛɔ Zion’s Watch Tower lɛ hu eko yɛ nakai beiaŋ. Akɛni Arthur nyã nibii ni ekane lɛ ahe waa hewɔ lɛ, ekɛ mɛi krokomɛi bɔi he sanegbaa, ni ebuaa mɛi anaa koni amɛkase Biblia lɛ. Nakai kuu fioo lɛ mli ajɛ ni ato Yehowa Odasefoi ni yɔɔ Western Australia ŋmɛnɛ lɛ shishi.\nArthur gba eweku lɛ hu nibii ni ekaseɔ lɛ he sane. Arthur tsɛ, Thomas Whitton fĩ bɔ ni Arthur kɛ Biblia Kaselɔi lɛ bɔɔ lɛ sɛɛ, shi no sɛɛ etsɛɛɛ lɛ, Thomas Whitton gbo. Enyɛ Phoebe, kɛ enyɛmimɛi yei, Violet kɛ Mary, hu batsɔmɔ Biblia Kaselɔi. Violet batsɔ be fɛɛ sɔɔlɔ, loo daa gbɛgbalɔ. Arthur wie akɛ, Violet ji “gbɛgbalɔ ni yɔɔ ekãa fe fɛɛ, ni he esa waa ni aná yɛ Western Australia.” Eeenyɛ efee akɛ Arthur miijie nii amli, shi anɔkwa, ekãa ni Violet kɛshiɛ lɛ ná Williams wekutɔkpãa ni tsa nɔ kɛba lɛ nɔ hewalɛ waa.\nSɛɛ mli lɛ, Arthur bote gbala mli, ni efã kɛyahi Donnybrook, ni ji maŋ ko ni aduɔ aduawai yɛ mli, yɛ Western Australia. Yɛ ekãa ni ekɛjaje Biblia mli gbalɛi ni kɔɔ afi 1914 * he lɛ hewɔ lɛ, abawo lɛ gbɛ́i yɛ jɛmɛ akɛ “Old Mad 1914!” Shi be ni Jeŋ Ta I fɛ lɛ, hefɛoyeli lɛ sɛɛ fo. Arthur shiɛ ehã mɛi ni baheɔ nii yɛ eshwapo ko ni yɔɔ jɛmɛ lɛ mli lɛ; ekɛ Biblia kasemɔ woji shwieɔ samfɛlɛ lɛ naa. Ekɛ okadi ko hu ma samfɛlɛ lɛ naa ni tsɔɔ akɛ, mɔ fɛɛ mɔ ni baanyɛ atsɔɔ akɛ Triniti tsɔɔmɔ lɛ ja lɛ, ebaahã lɛ pound 100; Triniti tsɔɔmɔ lɛ ji tsɔɔmɔ ko ni Arthur kɛ hiɛdɔɔ kpoo. Mɔ ko mɔ ko nyɛɛɛ abahe shika lɛ.\nKuu ko babɔi kpee yɛ Williams kɛ ebii lɛ ashĩa ni yɔɔ Donnybrook lɛ kɛhã Biblia mli nikasemɔ, ni afeɔ asafoŋ kpeei hu yɛ jɛmɛ. Sɛɛ mli lɛ, Arthur mã Maŋtsɛyeli Asa, loo kpeehe yɛ maŋ lɛ mli—efata klɛŋklɛŋ Maŋtsɛyeli Asai ni amamɔ yɛ Western Australia lɛ he. Be ni Arthur eye afii 70 kɛ sɛɛ po lɛ, ewoɔ kootu kɛ tai, kɛkɛ lɛ ewo ekpɔŋɔ ni atsɛɔ lɛ Doll lɛ nɔ nii, kɛkɛ eyashiɛ kɛkpa Donnybrook kpokpaa lɛ nɔ fɛɛ.\nBɔ ni Arthur he jɔ ni eyɔɔ kpoo, kɛ ekãa ni ekɛshiɛ lɛ ná ebii lɛ anɔ hewalɛ waa. Ebi yoo Florence6 sɔmɔ akɛ maŋsɛɛ sɔɔlɔ yɛ India. Ebi hii Arthur Lindsay7 kɛ Thomas fɛɛ kɛ be kpalaŋŋ sɔmɔ akɛ asafoŋ onukpai tamɔ lɛ pɛpɛɛpɛ.\nAPPLE KO NI ATSƐƆ LƐ LADY WILLIAMS\nAle Arthur Lindsay Williams, ni ji minanakaŋsowa lɛ akɛ mɔ ko ni mli hi, ni mɛi sumɔɔ esane waa. Eyɛ mɛi ahe deka, ni ekɛ mɛi yeɔ yɛ bulɛ mli. Eji mɔ ko hu ni he esa waa kɛ tsogbamɔ, ni yɛ afii 12 mli lɛ eye klɛŋklɛŋ gbɛhe shii 18 sɔŋŋ yɛ tsogbamɔ akaŋshii mli.\nShi be ni Arthur binuu Ronald8 (minii) ni eye afii enyɔ lɛ kɛ lema yabã apple tso bibioo ko ni ma weku shĩa lɛ, edɔ lɛ waa. Ronald mami kɛ tako bala tso lɛ he, ni naagbee lɛ ewo apple ko ni ŋɔɔ waa. Abatsɛ apple nɛɛ akɛ Lady Williams apple, ni no mli ajɛ ni aná apple ko ni atsɛɔ lɛ Cripps Pink apple, ni ji apple he nɔ ko ni ale waa yɛ je lɛŋ fɛɛ lɛ.\nSɛɛ mli lɛ, Ronald, loo Gramp, taakɛ mitsɛɔ lɛ lɛ, fee nibii ni he baaba sɛɛnamɔ kɛhã mɛi krokomɛi. Lɛ kɛ minaa kɛ amɛhe hã kɛmamɔ tsui ni Odasefoi mamɔɔ lɛ eko yɛ Australia kɛ Solomon Islands. Amrɔ nɛɛ Gramp miihe ená afii 80, shi eesɔmɔ lolo akɛ asafoŋ onukpa, ni eyeɔ ebuaa kɛmamɔɔ Maŋtsɛyeli Asai yɛ hei ni etse amɛhe banee yɛ Western Australia.\nMIHIƐ SƆ MIGBOSHINII LƐ\nMifɔlɔi, Geoffrey9 kɛ Janice10 Williams bɔ mɔdɛŋ amɛhiɛ gboshinii ni ashi ahã amɛ lɛ mli, ni amɛkɛ Biblia mli shishitoo mlai tsɔse mi12 kɛ minyɛmi yoo Katharine.11 Be ni miná afii 13 lɛ, mi diɛŋtsɛ mikɛ Yehowa fee naanyo. Yɛ Kristofoi akpee ko ni afee lɛ shishi lɛ, John E. Barr, ni fata Yehowa Odasefoi a-Gbɛtsɔɔmɔ Kuu lɛ he lɛ, wo oblahii kɛ oblayei ni yɔɔ toibolɔi lɛ ateŋ lɛ hewalɛ ni ekɛɛ: “Nyɛkafitea hegbɛ ni fe fɛɛ ni nyɛyɔɔ, ni ji hegbɛ ni nyɛná akɛ nyɛbaale Yehowa ni nyɛsumɔ lɛ lɛ.” Nakai gbɛkɛ lɛ, mijɔɔ miwala nɔ mihã Yehowa. Afii enyɔ sɛɛ lɛ, mikɛ mihe wo daa gbɛgbamɔ nitsumɔ lɛ mli.\nŊmɛnɛ lɛ, mi kɛ miŋa Chloe fɛɛ miisɔmɔ kɛ miishɛɛ akɛ daa gbɛgbalɔi yɛ Tom Price, ni ji maŋ ko ni atsaa jwetrii yɛ mli ni yɔɔ Western Australia lɛ. Wɔkɛ be fã tsuɔ nii koni wɔnyɛ wɔkwɛ wɔhe. Mifɔlɔi kɛ minyɛmi yoo Katharine, kɛ ewu Andrew hu miisɔmɔ akɛ daa gbɛgbalɔi yɛ Port Hedland, ni yɔɔ kooyigbɛ aaafee kilomitai 420 lɛ. Mi kɛ Ataa miisɔmɔ hu akɛ asafoŋ onukpai yɛ wɔsafoi lɛ amli.\nMiblematsɛ Thomas Williams kpɛ mli akɛ ebaasɔmɔ Yehowa Nyɔŋmɔ, ni mi ji yinɔi kpawo nɔ yɛ wɔweku lɛ mli. Miblematsɛmɛi lɛ ehiɛ nakai hemɔkɛyeli kɛ sɔɔmɔ lɛ mli aahu kɛbashɛ minɔ. Eŋɔɔ minaa waa akɛ minine shɛ Nyɔŋmɔjamɔ su ni tamɔ nɛkɛ nɔ akɛ gboshinii.\n^ kk. 5 Yibɔ lɛ tsɔɔ mɛi ni yɔɔ mfoniri ni nyiɛ sɛɛ mli lɛ.\n^ kk. 6 Be ko ni eho lɛ, atsɛɔ lɛ Lakemba Island, ni eyɛ Fiji bokagbɛ, he ko ni atsɛɔ jɛmɛ Lau Group.\n^ kk. 10 Maŋsɛɛ sɔɔlɔ John Hunt ji mɔ ni tsɔɔ woji ni yɔɔ Kpaŋmɔ Hee lɛ mli lɛ ateŋ babaoo shishi kɛtee Fijian mli, ni akala yɛ 1847. Nakai shishitsɔɔmɔ lɛ sa kadimɔ waa ejaakɛ Nyɔŋmɔ gbɛ́i, “Jiova” lɛ je kpo yɛ mli yɛ Marko 12:36, Luka 20:42, kɛ Bɔfoi 2:34.\n^ kk. 16 Kwɛmɔ saji krokomɛi ni fata he ni yitso ji “Afi 1914—Afi ko ni Sa Kadimɔ yɛ Biblia Gbalɛ Mli” ni yɔɔ wolo ni ji Mɛni Biblia lɛ Tsɔɔ Diɛŋtsɛ? ni Yehowa Odasefoi fee lɛ mli lɛ, eko eyɛ www.jw.org /gaa.\nKɛmaje Mɔ Ko Kɛmaje Mɔ Ko Gboshinii ko ni Ehi Shi Kɛyashi Yinɔ ni ji Kpawo Nɔ


‘Kristo ni Ji Nyɔŋmɔ Hewalɛ Lɛ’ | Tsi Obɛŋkɛ\n1-3. (a) Mɛɛ niiashikpamɔ ko ní yɔɔ gbeyei waa kaselɔi lɛ ná yɛ Galilea Ŋshɔ lɛ hiɛ, ni mɛni Yesu fee? (b) Mɛni hewɔ atsɛɔ Yesu yɛ gbɛ ní ja nɔ akɛ “Kristo ni ji Nyɔŋmɔ hewalɛ [lɛ]”?\nKASELƆI lɛ atsui fã waa. Amɛtá lɛlɛ mli kɛmiifo Galilea Ŋshɔ lɛ kɛkɛ ni trukaa ni ahum ko tswa kɛbanina amɛ. Ŋwanejee ko bɛ he akɛ amɛkɛ ahum ekpe aahu yɛ kpaakpo nɛɛ hiɛ dã—ejaakɛ, hii lɛ ateŋ mɛi komɛi ji wolɛi ní yɔɔ niiashikpamɔ waa. * (Mateo 4:18, 19) Shi ahum nɛɛ ji ‘ahum ni naa wa diɛŋtsɛ,’ ni etsɛɛɛ ni eha ŋshɔ lɛ hiɛ bɔi hamahama feemɔ. Hii lɛ bɔ mɔdɛŋ waa akɛ amɛaakudɔ lɛlɛ lɛ, shi ahum lɛ miihe aye amɛ nɔ kwraa. Ŋshɔkei ní nɔ kwɔlɔ “kumɔ wo lɛlɛ lɛ mli,” ni eha lɛlɛ lɛ bɔi yimɔ kɛ nu. Yɛ hoofeemɔ ní yaa nɔ lɛ fɛɛ sɛɛ lɛ, no mli lɛ Yesu ewɔ vii diɛŋtsɛ yɛ lɛlɛ lɛ sɛɛgbɛ, ejaakɛ etɔ lɛ waa yɛ asafo babaoo ní etsɔɔ amɛ nii nakai gbi lɛ hewɔ. Akɛni kaselɔi lɛ miishe gbeyei akɛ amɛbaanyɔ hewɔ lɛ, amɛyatsĩɛ lɛ, ni amɛkpa lɛ fai akɛ: “Nuntsɔ, heremɔ wɔyiwala, wɔmiilaaje!”—Marko 4:35-38; Mateo 8:23-25.\n2 Yesu sheee gbeyei. Ekɛ hekɛnɔfɔɔ ní eye emuu kɛmɔ shi ŋã kɔɔyɔɔ lɛ kɛ ŋshɔ lɛ yi akɛ: “Bu onaa ní ofee diŋŋ.” Amrɔ nɔŋŋ kɛkɛ ni kɔɔyɔɔ lɛ kɛ ŋshɔ lɛ bo toi—ahum lɛ kpa tswaa, ni ŋshɔkei lɛ fɔ̃ɔ kuumɔ, ni “eŋmɛ dɛmm.” Agbɛnɛ gbeyei ko ní efɔɔɔ kaa mɔmɔ kaselɔi lɛ. Ni amɛkɛ amɛhe wie huhuuhu akɛ: “Namɔ po nɛ?” Yɛ anɔkwale mli lɛ, mɛɛ gbɔmɔ yɔɔ ní baanyɛ aŋã kɔɔyɔɔ kɛ ŋshɔ yi tamɔ bɔ ni ajajeɔ gbekɛ ko ní miikɔ jeŋba fɔŋ lɛ?—Marko 4:39-41; Mateo 8:26, 27.\n3 Shi Yesu jeee gbɔmɔ folo ko kɛkɛ. Yehowa jie ehewalɛ lɛ kpo yɛ egbɛfaŋ, kɛ agbɛnɛ hu, kɛtsɔ enɔ yɛ gbɛ̀i ní efɔɔɔ kaa nɔ. Bɔfo Paulo ní akɛ mumɔ tsirɛ lɛ lɛ tsɛ́ lɛ yɛ gbɛ ní ja nɔ akɛ “Kristo ni ji Nyɔŋmɔ hewalɛ [lɛ].” (1 Korintobii 1:24) Mɛɛ gbɛ̀i anɔ Nyɔŋmɔ hewalɛ lɛ jeɔ kpo yɛ Yesu mli yɛ? Ni te bɔ ni Yesu kɛ hewalɛ tsu nii eha lɛ baanyɛ asa wɔshihilɛ he eha tɛŋŋ?\nHewalɛ ní Nyɔŋmɔ Bi Koome lɛ Yɔɔ\n4, 5. (a) Mɛɛ hewalɛ kɛ nɔyeli hegbɛ Yehowa kɛha e-Bi koome lɛ? (b) Awula Bi nɛɛ koni enyɛ etsu e-Tsɛ lɛ adebɔɔ mli yiŋtoi lɛ ahe nii yɛ mɛɛ gbɛ nɔ?\n4 Susumɔ hewalɛ ní Yesu yɔɔ yɛ eshihilɛ mli dani ebatsɔ adesa lɛ he okwɛ. Yehowa kɛ lɛ diɛŋtsɛ “enaanɔ hewalɛ” lɛ tsu nii beni ebɔ e-Bi koome lɛ, mɔ ni abale lɛ yɛ sɛɛ mli akɛ Yesu Kristo lɛ. (Romabii 1:20; Kolosebii 1:15) Yɛ no sɛɛ lɛ, Yehowa kɛ hewalɛ kpele kɛ nɔyeli hegbɛ wo Bi nɛɛ dɛŋ, ni ekɛ nitsumɔ wo edɛŋ koni etsu E-debɔɔ mli yiŋtoi lɛ ahe nii. Biblia lɛ wieɔ Bi lɛ he akɛ: “Lɛ enɔ atsɔ̃ afee nibii fɛɛ, ni ashĩii lɛ afeee nɔ ko nɔ ko ni afee.”—Yohane 1:3.\n5 Wɔbaanyɛ wɔnu bɔ ni nakai nitsumɔ lɛ da ha lɛ shishi bibioo pɛ kɛkɛ. Bo diɛŋtsɛ feemɔ hewalɛ ní he baahia ní akɛbɔ ŋwɛibɔfoi ní he wa waa lɛ akpekpei abɔ, kɛ jeŋ muu fɛɛ ní wɔnaa kɛ emli ŋulamii kushai akpekpei akpei abɔ, kɛ shikpɔŋ lɛ kɛ enɔ wala bɔɔ nii srɔtoi babaoo nɛɛ fɛɛ kɛba shihilɛ mli lɛ he mfoniri okwɛ. Bi koome lɛ nine shɛ hewalɛ ní fe fɛɛ yɛ jeŋ muu lɛ fɛɛ mli—ni ji Nyɔŋmɔ mumɔ krɔŋkrɔŋ lɛ nɔ, bɔni afee ní enyɛ etsu nakai nitsumɔi lɛ. Nɛkɛ Bi nɛɛ ná miishɛɛ kpele diɛŋtsɛ akɛ eji Nitsumɔ Ŋaalɔ, mɔ ni Yehowa kɛtsu nii ní ekɛbɔ nibii krokomɛi fɛɛ lɛ.—Abɛi 8:22-31.\n6. Yɛ Yesu gbele yɛ shikpɔŋ nɔ kɛ eshitee lɛ sɛɛ lɛ, mɛɛ hewalɛ kɛ hegbɛ akɛha lɛ?\n6 Ani Bi koome lɛ nine baanyɛ ashɛ hewalɛ kɛ nɔyeli hegbɛ babaoo nɔ? Yɛ Yesu gbele yɛ shikpɔŋ nɔ kɛ eshitee lɛ sɛɛ lɛ, ewie akɛ: “Aŋɔ hegbɛ fɛɛ aha mi yɛ ŋwɛi kɛ shikpɔŋ nɔ.” (Mateo 28:18) Hɛɛ, aha Yesu nyɛmɔ kɛ hegbɛ koni ekɛ hewalɛ atsu nii yɛ jeŋ muu lɛ fɛɛ mli. Ákɛ “maŋtsɛmɛi amaŋtsɛ kɛ nuntsɔmɛi anuntsɔ” lɛ, aha lɛ hegbɛ akɛ efo “nɔyeli fɛɛ kɛ hegbɛ fɛɛ kɛ hewalɛ fɛɛ sɛɛ”—nɔ ni anaa kɛ nɔ ni anaaa fɛɛ—ní teɔ shi woɔ e-Tsɛ lɛ. (Kpojiemɔ 19:16; 1 Korintobii 15:24-26) Nyɔŋmɔ ‘eshwɛɛɛ nɔ ko nɔ ko ní eŋɔtooo Yesu shishi’—ni ji akɛ, ja Yehowa diɛŋtsɛ pɛ kɛkɛ.—Hebribii 2:8; 1 Korintobii 15:27.\n7. Mɛni hewɔ wɔbaanyɛ wɔná nɔmimaa akɛ Yesu kɛ hewalɛ ní Yehowa kɛha lɛ lɛ tsuŋ nii yɛ gbɛ fɔŋ nɔ kɔkɔɔkɔ lɛ?\n7 Ani esa akɛ wɔhao wɔhe akɛ ekolɛ Yesu kɛ ehewalɛ lɛ baatsu nii yɛ gbɛ fɔŋ nɔ? Dabi kwraa! Yesu sumɔɔ e-Tsɛ lɛ lɛɛlɛŋ, ni efeeŋ nɔ ko ní esaaa ehiɛ kɔkɔɔkɔ. (Yohane 8:29; 14:31) Yesu le jogbaŋŋ akɛ Yehowa kɛ ehewalɛ akɛ ofe lɛ tsuuu nii yɛ gbɛ fɔŋ nɔ kɔkɔɔkɔ. Yesu diɛŋtsɛ kɛ ehiŋmɛii ena akɛ Yehowa taoɔ hegbɛi ni “ejieɔ ehewalɛ kpo ehaa mɛi ni amɛtsui ehi kɛwula shi yɛ egbɛfaŋ lɛ.” (2 Kronika 16:9) Lɛɛlɛŋ, Yesu hu yɛ suɔmɔ ní e-Tsɛ yɔɔ kɛha adesai lɛ eko, no hewɔ lɛ wɔbaanyɛ wɔná hekɛnɔfɔɔ akɛ Yesu kɛ ehewalɛ lɛ baatsu nii yɛ gbɛ ní he yɔɔ sɛɛnamɔ nɔ be fɛɛ be. (Yohane 13:1) Yesu efee nɔkwɛmɔnɔ ní eye emuu efɔ̃ shi yɛ enɛ gbɛfaŋ. Nyɛhaa wɔsusua hewalɛ ní eyɔɔ beni eyɔɔ shikpɔŋ nɔ, kɛ bɔ ni akanya lɛ ní ekɛtsu nii eha lɛ he wɔkwɛa.\n‘Eyɛ Hewalɛ yɛ Wiemɔ Mli’\n8. Yɛ Yesu mufɔɔ lɛ sɛɛ lɛ, mɛni aha lɛ hewalɛ koni efee, ni te ekɛ ehewalɛ lɛ tsu nii eha tɛŋŋ?\n8 Eka shi faŋŋ akɛ, Yesu efeee naakpɛɛ nii beni eji gbekɛ nuu, ní edaa yɛ Nazaret lɛ. Shi enɛ tsake beni abaptisi lɛ yɛ afi 29 Ŋ.B. sɛɛ, beni eye aaafee afii 30 lɛ. (Luka 3:21-23) Biblia lɛ kɛɔ wɔ akɛ: “Nyɔŋmɔ ŋɔ Mumɔ krɔŋkrɔŋ kɛ hewalɛ efɔ Yesu ni jɛ Nazaret lɛ mu, ni ekpaa shi efeɔ ejurɔ ni etsáa mɛi fɛɛ ní abonsam haoɔ amɛ lɛ.” (Bɔfoi lɛ Asaji 10:38) “Efeɔ ejurɔ”—ani no etsɔɔɔ akɛ Yesu kɛ ehewalɛ lɛ tsu nii yɛ gbɛ kpakpa nɔ? Yɛ emufɔɔ lɛ sɛɛ lɛ, ebatsɔ “gbalɔ ni yɔɔ hewalɛ yɛ nitsumɔ kɛ wiemɔ mli.”—Luka 24:19.\n9-11. (a) Nɛgbɛ Yesu tsu enitsɔɔmɔ lɛ mli babaoo yɛ, ni mɛɛ kaa ekɛkpe? (b) Mɛni hewɔ gbɛ ní Yesu tsɔ nɔ etsɔɔ nii lɛ ha asafoi lɛ ahe jɔ̃ amɛhe lɛ?\n9 Yesu ná hewalɛ yɛ wiemɔ mli yɛ mɛɛ gbɛ nɔ? Bei pii lɛ, etsɔɔ nii kpetekplee yɛ agbo naa—yɛ kpaakpoi anaa kɛ gɔji amasɛi, yɛ gbɛjegbɛi ahe kɛ jarai anɔ hu. (Marko 6:53-56; Luka 5:1-3; 13:26) Eji ewiemɔi lɛ eteee mɔ miishɛɛ shi kulɛ, etoibolɔi lɛ baashi lɛ amɛya ni amɛboŋ lɛ toi. Yɛ yinɔ ní tsɔ woji akalamɔ be lɛ hiɛ lɛ, esa akɛ toibolɔi ní hiɛ sɔɔ etsɔɔmɔi lɛ kɛ ewiemɔi lɛ ato amɛjwɛŋmɔ kɛ amɛtsui mli. No hewɔ lɛ ehe bahia ní Yesu nitsɔɔmɔ lɛ afee nɔ ni yɔɔ miishɛɛ diɛŋtsɛ, ní eshishinumɔ yɔɔ faŋŋ, ní anyɛɔ akaiɔ yɛ gbɛ ní waaa nɔ. Shi kaa nɛɛ jeee naagba ko kwraa kɛha Yesu. Ákɛ nɔkwɛmɔnɔ lɛ, susumɔ e-Gɔŋ nɔ Shiɛmɔ lɛ he okwɛ.\n10 Gbi ko leebi yɛ afi 31 Ŋ.B. shishijee gbɛ lɛ, asafo babaoo ko bua amɛhe naa yɛ gɔŋ ko he yɛ Galilea Ŋshɔ lɛ naa. Amɛteŋ mɛi komɛi jɛ Yudea kɛ Yerusalem tɔ̃ɔ, aaafee kilomitai 100 kɛmiishɛ 110 jɛkɛmɔ. Mɛi krokomɛi hu jɛ ŋshɔnaa shikpɔji ní ji Tiro kɛ Zidon ní yɔɔ kooyigbɛ lɛ anɔ kɛba. Helatsɛmɛi pii tsi amɛbɛŋkɛ Yesu koni amɛta ehe, ni etsá amɛ fɛɛ. Beni mɔ kome folo po bɛ amɛteŋ dɔŋŋ ní he miiye kɛ hela ko ní mli wa lɛ, kɛkɛ ni ebɔi amɛ nitsɔɔmɔ agbɛnɛ. (Luka 6:17-19) Beni ewie egbe naa yɛ sɛɛ mli be ko lɛ, nɔ ni amɛnu lɛ ha amɛnaa kpɛ amɛhe waa. Mɛni hewɔ?\n11 Afii komɛi asɛɛ lɛ, mɔ ko ní nu nakai shiɛmɔ lɛ ŋma akɛ: “Mɛi lɛ ahe jɔ̃ amɛhe yɛ enitsɔɔmɔ lɛ hewɔ; ejaakɛ etsɔɔ amɛ nii akɛ mɔ ko ni yɔɔ hegbɛ.” (Mateo 7:28, 29) Yesu wie kɛ hewalɛ ko ní amɛnyɛ amɛnu he. Edamɔ Nyɔŋmɔ najiaŋ ewie, ni ekɛ hegbɛ ní Nyɔŋmɔ Wiemɔ lɛ yɔɔ lɛ fi enitsɔɔmɔ lɛ sɛɛ. (Yohane 7:16) Yesu wiemɔi yɛ faŋŋ, ni eŋaawoi kɔneɔ mɔ yiŋ, ni anyɛɛɛ aje esane naatsɔɔmɔi ahe ŋwane. Ewiemɔi lɛ shɛ saji amli otii ní he hiaa waa lɛ kɛ etoibolɔi lɛ atsuii hu ahe. Etsɔɔ amɛ bɔ ni amɛaafee ní amɛná miishɛɛ, bɔ ni asɔleɔ, bɔ ni amɛaafee amɛtao Nyɔŋmɔ Maŋtsɛyeli lɛ, kɛ bɔ ni amɛaafee amɛná wɔsɛɛ be ni yɔɔ shweshweeshwe. (Mateo 5:3–7:27) Ewiemɔi lɛ tsĩɛ mɛi ni anɔkwale kɛ jalɛ he hɔmɔ yeɔ amɛ lɛ atsuii ahiɛ. Gbɔmɛi ní tamɔ nɛkɛ jɛ amɛsuɔmɔ mli ‘amɛkwá’ amɛ diɛŋtsɛ amɛhe ni amɛshi nɔ fɛɛ nɔ koni amɛbanyiɛ esɛɛ. (Mateo 16:24; Luka 5:10, 11) Kwɛ hewalɛ ní Yesu wiemɔi lɛ yɔɔ lɛ he odaseyeli ní enɛ ji!\n‘Eyɛ Hewalɛ yɛ Nitsumɔ Mli’\n12, 13. Yesu ‘yɛ hewalɛ yɛ nitsumɔ mli’ yɛ mɛɛ shishinumɔ naa, ni te enaakpɛɛ nii lɛ yɔɔ srɔtoi babaoo ha tɛŋŋ?\n12 Yesu ‘yɛ hewalɛ yɛ nitsumɔ mli’ hu. (Luka 24:19) Sanekpakpai lɛ bɔɔ naakpɛɛ nii pɔtɛɛ ní fá fe 30 ní efee—fɛɛ yɛ ‘Yehowa hewalɛ mli’ lɛ ahe amaniɛ. * (Luka 5:17) Yesu naakpɛɛ nii lɛ sa mɛi akpei abɔ ashihilɛ he. Naakpɛɛ nii enyɔ pɛ—ni ji hii 5,000 kɛ sɛɛ mli lɛ hii 4,000 ní elɛ amɛ, ní “soro yei kɛ gbekɛbii” lɛ—kɔɔ asafo babaoo ní ekolɛ amɛyifalɛ baashɛ mɛi 20,000 he!—Mateo 14:13-21; 15:32-38.\n“Amɛna Yesu nyiɛ ŋshɔ lɛ hiɛ”\n13 Yesu naakpɛɛ nii lɛ yɛ srɔtoi babaoo diɛŋtsɛ. Eyɛ hegbɛ yɛ daimonioi anɔ, ni efamɔɔ amɛ ní etɔɔɔ lɛ kwraa. (Luka 9:37-43) Eyɛ adebɔɔ mli nibii anɔ hewalɛ, ni eha nu tsɔ wein. (Yohane 2:1-11) Enyiɛ Galilea Ŋshɔ ní kɔɔyɔɔ tswaa waa yɛ hiɛ lɛ nɔ, ni efee ekaselɔi lɛ naakpɛɛ. (Yohane 6:18, 19) Eyɛ hewalɛ yɛ helai anɔ, ni etsáa gbɔmɔtso lɛ he nibii ní tɔmɔi yɔɔ he lɛ, kɛ helai ní ehiii tsamɔ, kɛ helai ní kɛ mɔ wala woɔ oshara mli lɛ po. (Marko 3:1-5; Yohane 4:46-54) Etsuɔ tsamɔi nɛɛ ahe nii yɛ gbɛ̀i srɔtoi anɔ. Ejɛ shɔŋŋ etsá mɛi komɛi, yɛ be mli ní mɛi krokomɛi lɛ nuɔ he beni Yesu taa amɛhe diɛŋtsɛ lɛ. (Mateo 8:2, 3, 5-13) Etsá mɛi komɛi amrɔ nɔŋŋ, shi mɛi krokomɛi lɛ, fiofio.—Marko 8:22-25; Luka 8:43, 44.\n14. Mɛɛ shihilɛi ashishi Yesu tsɔɔ yɛ akɛ eyɛ hewalɛ ní ekɛaajie gbele kwraa lɛ?\n14 Nɔ ni sa kadimɔ waa ji akɛ, Yesu yɛ hewalɛ ní ekɛaajie gbele. Yɛ bei srɔtoi etɛ ní aŋmala ashwie shi mli lɛ, etée gbohii ashi, ekɛ gbekɛ yoo ko ní eye afii 12 ku sɛɛ eha efɔlɔi, kɛ yoo okulafo ko bi kome pɛ ní eyɔɔ, kɛ nyɛmimɛi yei komɛi anyɛmi nuu ní amɛsumɔɔ esane waa lɛ. (Luka 7:11-15; 8:49-56; Yohane 11:38-44) Shihilɛ ko kwraa efeee nɔ ni wa fe nine. Etée gbekɛ yoo ko ní eye afii 12 lɛ shi yɛ egbele saa nɔ beni egbo lɛ sɛɛ nɔŋŋ. Ŋwanejee ko bɛ he akɛ etée yoo okulafo lɛ binuu lɛ shi kɛjɛ gbonyo adeka lɛ mli, gbi ní egbo lɛ nɔŋŋ. Ni etée Lazaro shi kɛjɛ gbonyo bu lɛ mli beni egbo gbii ejwɛ sɔŋŋ sɛɛ.\nHewalɛ kɛ Nitsumɔ yɛ Gbɛ ní Pɛsɛmkunya Bɛ Mli, ní Jieɔ Sɛɛyoomɔ kɛ Mɔ Hesusumɔ Kpo\n15, 16. Mɛɛ odaseyeli yɔɔ ní tsɔɔ akɛ Yesu efeee pɛsɛmkunya yɛ ehewalɛ lɛ kɛ nitsumɔ mli?\n15 Ani obaanyɛ ofee bɔ ni kulɛ akɛ Yesu hegbɛ lɛ baatsu nii yɛ gbɛ fɔŋ nɔ kɛji akɛwo nɔyelɔ ko ní yeee emuu dɛŋ lɛ he mfoniri okwɛ? Shi Yesu efeee esha ko. (1 Petro 2:22) Eŋmɛɛɛ gbɛ ní pɛsɛmkunya, hiɛnyam taomɔ, kɛ hiɛjoomɔ ní tsirɛɔ adesai ní yeee emuu lɛ ní amɛkɛ amɛhewalɛ tsuɔ nii kɛyeɔ mɛi krokomɛi awui lɛ awo ehe muji.\n16 Yesu efeee pɛsɛmkunya yɛ ehewalɛ lɛ kɛ nitsumɔ mli, ni ekɛtsuuu nii kɛhaaa lɛ diɛŋtsɛ esɛɛnamɔ. Beni hɔmɔ yeɔ lɛ lɛ, ekpoo akɛ eeeha tɛi atsɔmɔ aboloo koni eye. (Mateo 4:1-4) Heloonaa nibii fioo ní eyɔɔ lɛ ji odaseyeli ní tsɔɔ akɛ ekɛ ehewalɛ lɛ tsuuu nii kɛhaaa esɛɛnamɔ yɛ heloonaa nibii agbɛfaŋ. (Mateo 8:20) Odaseyeli yɛ lolo ní tsɔɔ akɛ ehewalɛ nitsumɔi lɛ jɛɛɛ pɛsɛmkunya kanyamɔi amli. Kɛ́ eefee naakpɛɛ nibii lɛ, ekɛ ehe shãa afɔle ní ekɛfeɔ nakai. Beni etsá mɛi ní he yeɔ lɛ, hewalɛ je kpo kɛjɛ emli. Enu hewalɛ ní je kpo kɛjɛ emli nɛɛ he, yɛ helatsamɔ kome pɛ po mli. (Marko 5:25-34) Ni kɛlɛ, eha gbɔmɛi asafo babaoo ta ehe, ni etsá amɛhelai lɛ. (Luka 6:19) Mɛɛ mumɔ ní pɛsɛmkunya bɛ mli nɛ!\n17. Yesu tsɔɔ akɛ ekɛ ehewalɛ lɛ tsuɔ nii yɛ sɛɛyoomɔ mli yɛ mɛɛ gbɛ nɔ?\n17 Yesu kɛ ehewalɛ lɛ tsu nii yɛ sɛɛyoomɔ mli. Efeee hewalɛ nitsumɔi lɛ eko kwraa akɛ nii ní ekɛmiitsɔɔ faŋŋ ní mɛi ana loo akɛ nikwɛmɔ nii ní yiŋtoo bɛ he. (Mateo 4:5-7) Ekpɛlɛɛɛ akɛ eeefee okadii ní ekɛtsu nii ní Herode taoɔ ekwɛ, ní jɛ kanyamɔ fɔŋ mli lɛ he nii. (Luka 23:8, 9) Yɛ nɔ̃ najiaŋ ní eeetswa ehewalɛ lɛ he adafi lɛ, bei pii lɛ, Yesu kɛɔ mɛi ní etsáa amɛ lɛ ní amɛkagba mɔ ko mɔ ko. (Marko 5:43; 7:36) Esumɔɔɔ ní gbɔmɛi adamɔ ehe amaniɛbɔi ní baaje kpo hoo lɛ anɔ ní amɛmu ehe saji anaa yɛ gbɛ̀i ní ejaaa nɔ.—Mateo 12:15-19.\n18-20. (a) Mɛni ná bɔ ni Yesu kɛ ehewalɛ lɛ tsu nii eha lɛ nɔ hewalɛ? (b) Te onuɔ gbɛ ní Yesu tsɔ nɔ etsá nuu toimulɔ ko eha lɛ he ohaa tɛŋŋ?\n18 Esoro nɛkɛ nuu ní yɔɔ hewalɛ, ni ji Yesu nɛɛ kwraa yɛ nakai nɔyelɔi ní kɛ hewalɛ etsu nii kɛ yitsoŋwalɛ, ní haa amɛkuɔ amɛhiɛ amɛshwieɔ mɛi krokomɛi ahiamɔ nii kɛ amanehului anɔ lɛ ahe. Yesu susuɔ gbɔmɛi ahe. Gbɔmɛi ní naa amanehulu, ní ena amɛ lɛ po kɛkɛ sa ehe waa aahu akɛ no kanya lɛ ni etsu amɛmanehulu lɛ he nii. (Mateo 14:14) Esusuɔ amɛhenumɔi kɛ hiamɔ nii ahe, ni musuŋtsɔlɛ henumɔ nɛɛ ná bɔ ni ekɛ ehewalɛ lɛ tsu nii eha lɛ nɔ hewalɛ. Anaa enɛ he nɔkwɛmɔnɔ ko ní kanyaa mɔ yɛ Marko 7:31-37 lɛ.\n19 Yɛ nɛkɛ be nɛɛ mli lɛ, gbɔmɛi babaoo diɛŋtsɛ na Yesu ni amɛkɛ mɛi babaoo ní he yeɔ lɛ ba eŋɔɔ, ni etsá amɛ fɛɛ. (Mateo 15:29, 30) Shi Yesu hala nuu pɔtɛɛ ko ni egbala ejwɛŋmɔ kɛba enɔ yɛ gbɛ krɛdɛɛ nɔ. Nuu lɛ emu toi, ni enyɛɛɛ ewie jogbaŋŋ hu. Ekolɛ Yesu yɔse gbeyeishemɔ loo hiɛgbele krɛdɛɛ ní yɔɔ nuu nɛɛ he lɛ. Yesu jɛ mɔ hesusumɔ mli ekɛ nuu lɛ tee afã gbɛ—kɛjɛ asafo lɛ teŋ kwraa—kɛtee teemɔhe ko. Kɛkɛ ni Yesu fee okadii komɛi etsɔɔ nuu lɛ ni ekɛtsɔɔ lɛ nɔ ni ebaafee lɛ. “Eŋɔ ewaobii ewo etoii amli, ni etsɛ̃ lajɔ̃ ekɛsa elilɛi he.” * (Marko 7:33) No sɛɛ lɛ, Yesu kwɛ ŋwɛi ní emu waa kɛfee sɔlemɔ he okadi ko. Nɛkɛ nifeemɔi nɛɛ baakɛɛ nuu lɛ akɛ, ‘Nɔ ni mibafee maha bo lɛ jɛ hewalɛ ní jɛ Nyɔŋmɔ ŋɔɔ lɛ mli.’ Yɛ naagbee lɛ, Yesu kɛɛ: “Gbelemɔ.” (Marko 7:34) Kɛkɛ ni nuu lɛ toii gbele, ni ebɔi wiemɔ jogbaŋŋ.\n20 Kwɛ bɔ ni henumɔ yɔɔ mli akɛ wɔɔsusu he akɛ kɛ́ Yesu kɛ hewalɛ ní Nyɔŋmɔ kɛha lɛ lɛ miitsá mɛi ní naa amanehulu lɛ po lɛ, ejieɔ musuŋtsɔlɛ kpo yɛ amɛhenumɔi ahe! Ani ewooo wɔ hewalɛ akɛ wɔɔle akɛ Yehowa kɛ Mesia Maŋtsɛyeli lɛ ewo Nɔyelɔ ní yɔɔ musuŋtsɔlɛ, ní susuɔ mɔ he tamɔ nɛkɛ lɛ dɛŋ?\nNibii ní Baaba lɛ Ahe Okadi\n21, 22. (a) Yesu naakpɛɛ nii lɛ feɔ mɛni he okadi? (b) Akɛni Yesu nyɛɔ ekudɔɔ adebɔɔ mli hewalɛi lɛ hewɔ lɛ, mɛni wɔbaanyɛ wɔkpa gbɛ yɛ e-Maŋtsɛyeli nɔyeli lɛ mli?\n21 Hewalɛ nitsumɔi ní Yesu tsu yɛ shikpɔŋ nɔ lɛ ji jɔɔmɔi wuji ní baaba yɛ emaŋtsɛyeli nɔyeli lɛ shishi lɛ he okadii ní atsɔɔ hiɛ anaa. Yesu baatsu naakpɛɛ nitsumɔ ekoŋŋ, yɛ Nyɔŋmɔ jeŋ hee lɛ mli—shi ebaafee enɛ yɛ jeŋ fɛɛ! Susumɔ gbɛkpamɔi ní yɔɔ miishɛɛ ní jwere wɔhiɛ lɛ ekomɛi ahe okwɛ.\n22 Yesu baasaa shikpɔŋ lɛ nɔ nibii kɛba shihilɛ ní ŋmɛɔ pɛpɛɛpɛ mli ekoŋŋ. Kaimɔ akɛ eha ahum ko ní naa wa fɔ̃ɔ tswaa ni ekɛfee bɔ ni enyɛɔ ekudɔɔ adebɔɔ mli hewalɛi lɛ he mfoniri. Belɛ, eka shi faŋŋ akɛ, yɛ Kristo Maŋtsɛyeli nɔyeli lɛ shishi lɛ, ehe ehiaŋ ní adesai ashe gbeyei akɛ lasuogbelei, shikpɔŋhosomɔi, lasu gɔji afɛmɔi, loo adebɔɔ mli osharai krokomɛi baaye amɛ awui. Akɛni Yesu ji Nitsumɔ Ŋaalɔ ní Yehowa kɛ lɛ tsu nii ní ekɛbɔ shikpɔŋ lɛ kɛ wala fɛɛ ní yɔɔ nɔ lɛ hewɔ lɛ, enuɔ bɔ ni abɔ shikpɔŋ lɛ aha lɛ shishi jogbaŋŋ diɛŋtsɛ. Ele bɔ ni eeefee ní ekɛ enɔ nibii lɛ atsu nii yɛ gbɛ kpakpa nɔ. Abaatsake shikpɔŋ muu nɛɛ fɛɛ ni ebaatsɔ Paradeiso, yɛ enɔyeli lɛ mli.—Luka 23:43.\n23. Ákɛ Maŋtsɛ lɛ, Yesu baatsu adesai ahiamɔ nii ahe nii yɛ mɛɛ gbɛ nɔ?\n23 Shi adesai ahiamɔ nii hu? Bɔ ni Yesu nyɛ ekɛ niyenii fioo ko pɛ tsu nii ní ekɛlɛ mɛi akpei abɔ ní amɛtɔrɔ jogbaŋŋ lɛ maa nɔ mi kɛhaa wɔ akɛ enɔyeli lɛ baajie hɔmɔ kɛya kwraa. Yɛ anɔkwale mli lɛ, niyenii babaoo ní abaaja lɛ jogbaŋŋ hu lɛ, baaha hɔmɔ sɛɛ afo kɛya naanɔ. (Lala 72:16) Hewalɛ ní eyɔɔ yɛ helai anɔ lɛ kɛɔ wɔ akɛ ebaatsá helatsɛmɛi, shwilafoi, toimulɔi, kpajelɔi, kɛ akpakei fɛɛ—ebaatsá amɛ kwraa kɛmɔ shi. (Yesaia 33:24; 35:5, 6) Nyɛmɔ ní eyɔɔ ní enyɛ ekɛtee gbohii ashi lɛ maa nɔ mi akɛ hewalɛ ní ekɛaatee gbɔmɛi akpekpei abɔ ní e-Tsɛ lɛ yɔɔ he miishɛɛ akɛ eeekai amɛ lɛ ashi ekoŋŋ lɛ fata hewalɛ ní eyɔɔ akɛ ŋwɛi Maŋtsɛ lɛ he.—Yohane 5:28, 29.\n24. Yɛ be mli ni wɔsusuɔ Yesu hewalɛ lɛ he lɛ, mɛni esa akɛ wɔkai, ni mɛni hewɔ?\n24 Yɛ be mli ni wɔsusuɔ Yesu hewalɛ lɛ he lɛ, nyɛhaa wɔkaia akɛ nɛkɛ Bi nɛɛ kaseɔ e-Tsɛ jogbaŋŋ kɛmɔɔ shi. (Yohane 14:9) Enɛ hewɔ lɛ, bɔ ni Yesu kɛ hewalɛ tsuɔ nii ehaa lɛ haa wɔnáa bɔ ni Yehowa kɛ hewalɛ tsuɔ nii ehaa lɛ he shishinumɔ ni yɔɔ faŋŋ. Ákɛ nɔkwɛmɔnɔ lɛ, susumɔ mlihilɛ gbɛ ní Yesu tsɔ nɔ etsá kpitiyelɔ ko lɛ he okwɛ. Yesu musuŋ tsɔ lɛ, ni eta nuu lɛ he ni ekɛɛ: “Miisumɔ.” (Marko 1:40-42) Enɛ tsɔɔ akɛ Yehowa miitsɔ saji ní tamɔ enɛɛmɛi anɔ eekɛɛ wɔ akɛ, ‘Bɔ ni mikɛ mihewalɛ lɛ tsuɔ nii mihaa nɛ!’ Ani enɛ tsirɛɛɛ bo ní ojie wɔ-Nyɔŋmɔ ofe lɛ yi, ní oda lɛ shi akɛ ekɛ ehewalɛ lɛ tsuɔ nii yɛ gbɛ ní suɔmɔ yɔɔ mli tamɔ nɛkɛ nɔ?\n^ kk. 1 Ahum fɔɔ tswaa trukaa yɛ Galilea Ŋshɔ lɛ hiɛ. Bɔ ni ŋshɔ lɛ kwɔlɛ baa shi (ní ŋshɔ hiɛ kwɔ fe lɛ aaashɛ mitai 200) hewɔ lɛ, kɔɔyɔɔ lɛ mli dɔɔ fioo yɛ ŋshɔ lɛ hiɛ fe hei krokomɛi ní bɔle lɛ kɛkpe lɛ, ni enɛ kɛ basabasafeemɔ baa kɔɔyɔɔ lɛ mli. Kɔɔyɔɔ ní naa wa waa tswaa kɛ foi kɛbaa Yordan Jɔɔ lɛ mli kɛjɛɔ Hermon Gɔŋ lɛ, ní yɔɔ kooyigbɛ lɛ nɔ. Be kome mli dioofeemɔ lɛ baanyɛ atsake nɔŋŋ ní etsɔ ahum ní miitswa waa yɛ be fioo sɛɛ.\n^ kk. 12 Kɛfata he lɛ, bei komɛi lɛ, Sanekpakpai lɛ buaa naakpɛɛ nii babaoo anaa, yɛ sane mlitsɔɔmɔ kome mli. Ákɛ nɔkwɛmɔnɔ lɛ, be ko lɛ, “maŋ muu lɛ fɛɛ” ba amɛbana lɛ, ni etsá mɛi ní he yeɔ lɛ ateŋ “mɛi pii.”—Marko 1:32-34.\n^ kk. 19 Lajɔ̃ tsɛ̃mɔ ji gbɛ loo okadi ní atsɔɔ nɔ atsáa mɔ, ní Yudafoi kɛ Jeŋmajiaŋbii fɛɛ kpɛlɛɔ nɔ, ni abɔ lajɔ̃ ní akɛtsuɔ nii yɛ tsamɔi amli lɛ ahe amaniɛ yɛ rabifoi lɛ aniŋmaai amli. Ekolɛ Yesu tsɛ̃ lajɔ̃ lɛ koni ekɛtsɔɔ nuu lɛ kɛkɛ akɛ ebaatsá lɛ. Bɔ fɛɛ bɔ ni sane lɛ ji lɛ, Yesu kɛ elajɔ̃ lɛ tsuuu nii akɛ adebɔɔ naa nii ní helatsamɔ hewalɛ yɔɔ mli.\nYesaia 11:1-5 Yesu jie “hewalɛ mumɔ lɛ” kpo yɛ mɛɛ gbɛ nɔ, ni no hewɔ lɛ, mɛɛ hekɛnɔfɔɔ wɔbaanyɛ wɔná yɛ enɔyeli lɛ mli?\nMarko 2:1-12 Yesu naakpɛɛ tsamɔi lɛ tsɔɔ akɛ akɛ mɛɛ hegbɛ eha lɛ?\nYohane 6:25-27 Eyɛ mli akɛ Yesu tsu gbɔmɛi aheloonaa hiamɔ nii ahe nii yɛ naakpɛɛ gbɛ nɔ moŋ, shi mɛni ji yiŋtoo titri ni yɔɔ esɔɔmɔ nitsumɔ lɛ sɛɛ?\nYohane 12:37-43 Mɛni hewɔ mɛi ni kɛ amɛhiŋmɛi ye Yesu naakpɛɛ nii lɛ ahe odase lɛ ateŋ mɛi komɛi heee enɔ amɛyeee lɛ, ni mɛni wɔbaanyɛ wɔkase kɛjɛ enɛ mli?\n“Omaŋtsɛyeli lɛ Aba”—Shi Mɛɛ Be?\nMɛni hewɔ wɔyɔɔ nɔmimaa akɛ etsɛŋ ni Maŋtsɛ ni Nyɔŋmɔ ehala lɛ baaha afee Nyɔŋmɔ suɔmɔnaa nii yɛ shikpɔŋ lɛ nɔ fɛɛ lɛ?


Marko 15 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nNɔ Ni Marko Ŋma 15:1-47\nAkala lɛ akpɛtɛ tso he yɛ Golgota (21-32)\n15 Be ni je tsɛre nɔŋŋ lɛ, osɔfoi hiɛnaanɔbii lɛ kɛ onukpai lɛ, kɛ woloŋmalɔi lɛ, hɛɛ, Sanhedrin* muu lɛ fɛɛ tee ajina, ni amɛfi Yesu, ni amɛkɛ lɛ tee ni amɛkɛ lɛ yahã Pilato.+ 2 Ni Pilato bi lɛ akɛ: “Ani bo ji Yudafoi lɛ a-Maŋtsɛ lɛ?”+ Ni ehã lɛ hetoo akɛ: “Bo diɛŋtsɛ okɛɛ.”+ 3 Shi osɔfoi hiɛnaanɔbii lɛ kɛ saji babaoo shwie enɔ. 4 Agbɛnɛ, Pilato bɔi lɛ bimɔ ekoŋŋ akɛ: “Ani obɛ naajiemɔ ko?+ Kwɛmɔ saji babaoo ni amɛkɛshwieɔ onɔ.”+ 5 Shi Yesu hãaa hetoo ko dɔŋŋ, ni no hã Pilato naa kpɛ ehe.+ 6 Agbɛnɛ, gbi jurɔ fɛɛ gbi jurɔ nɔ lɛ, eŋmɛɔ gboklɛfonyo kome ni amɛbiɔ ni eŋmɛɛ ehe lɛ he ehãa amɛ.+ 7 No mli lɛ, awo nuu ko ni atsɛɔ lɛ Baraba lɛ kɛ maŋ hiɛ atuatselɔi komɛi ni gbe gbɔmɔ be ni amɛtseɔ atua lɛ tsuŋ. 8 No hewɔ lɛ, maŋbii lɛ kwɔ kɛba ni amɛbabɔi Pilato faikpamɔ akɛ efee tamɔ bɔ ni efeɔ daa ehãa amɛ lɛ. 9 Ehã amɛ hetoo akɛ: “Ani nyɛmiisumɔ ni maŋmɛɛ Yudafoi lɛ a-Maŋtsɛ lɛ he mahã nyɛ?”+ 10 Ejaakɛ Pilato le akɛ hetsɛ̃ hewɔ ni osɔfoi hiɛnaanɔbii lɛ kɛ lɛ hã lɛ.+ 11 Shi osɔfoi hiɛnaanɔbii lɛ wo maŋbii lɛ ayiŋ koni amɛbi ni aŋmɛɛ Baraba moŋ he ahã amɛ.+ 12 Ni Pilato here nɔ ekɛɛ amɛ akɛ: “No hewɔ lɛ, mɛni mifee mɔ ni nyɛtsɛɔ lɛ Yudafoi lɛ a-Maŋtsɛ lɛ mɔ?”+ 13 Amɛsaa amɛbolɔ amɛkɛɛ: “Gbee lɛ!”*+ 14 Shi Pilato tee nɔ ekɛɛ amɛ akɛ: “Mɛni hewɔ? Mɛɛ efɔŋ efee?” Shi amɛtee nɔ amɛbolɔ fe tsutsu lɛ amɛkɛɛ: “Gbee lɛ!”*+ 15 Shi akɛni Pilato miitao esa maŋbii lɛ ahiɛ hewɔ lɛ, eŋmɛɛ Baraba he ehã amɛ; ni be ni ehã agwao Yesu lɛ,+ ekɛ lɛ hã koni ayagbe lɛ yɛ tso jaŋŋ nɔ.+ 16 Agbɛnɛ, asraafoi lɛ kɛ lɛ tee kpo lɛ nɔ, ni ji, amralo lɛ shĩa lɛ mli lɛ, ni amɛtsɛ asraafoi akuu muu lɛ fɛɛ kɛbakpe.+ 17 Ni amɛwo lɛ atade ni hiɛ pɛpol kɔla ni amɛlo ŋmei akekere ni amɛkɛbu lɛ; 18 ni amɛbɔi lɛ ŋamɔ amɛkɛɛ: “Wɔmiiŋa bo,*+ Yudafoi lɛ a-Maŋtsɛ!” 19 Agbɛnɛ hu, amɛkɛ gãlã tswia eyiteŋ ni amɛfɛ̃ lajɔ̃ amɛshwie ehe ni amɛkoto lɛ. 20 Agbɛnɛ, be ni amɛye ehe fɛo amɛgbe naa lɛ, amɛjie atade ni hiɛ pɛpol kɔla lɛ yɛ ehe ni amɛkɛ etadei anɔhaanɔi lɛ wo lɛ. Ni amɛkɛ lɛ tee koni amɛyakala lɛ amɛkpɛtɛ tso jaŋŋ lɛ he.+ 21 Agbɛnɛ hu, amɛnyɛ Kirenenyo ko ni atsɛɔ lɛ Simon ni eji Aleksanda kɛ Rufo papa, ni jɛ ŋa nɔ eeba lɛ nɔ akɛ etere epiŋmɔ tso* lɛ.+ 22 Ni amɛkɛ lɛ tee he ni atsɛɔ jɛmɛ Golgota, ni eshishi ji, “Yitsoŋoŋohe” lɛ.+ 23 Biɛ ni amɛka akɛ amɛbaahã lɛ wain ni akɛ mire efutu mli yɛ,+ shi enuuu. 24 Ni amɛkala lɛ amɛkpɛtɛ tso jaŋŋ lɛ he ni amɛfɔ̃ etadei anɔhaanɔi lɛ anɔ oshiki kɛna nɔ ni mɔ fɛɛ mɔ baakɔ, ni amɛjara amɛhã amɛhe.+ 25 Ŋmɛlɛtswaa ni ji etɛ* lɛ nɔ amɛkala lɛ amɛkpɛtɛ tso jaŋŋ lɛ he. 26 Ni amɛŋma sane ni amɛkɛfɔ̃ enɔ lɛ akɛ: “Yudafoi lɛ a-Maŋtsɛ lɛ.”+ 27 Agbɛnɛ hu, amɛsɛŋ julɔi enyɔ yɛ tsei jaŋŋi anɔ yɛ emasɛi, mɔ kome yɛ eninejurɔ nɔ ni mɔ kome hu yɛ ebɛku nɔ.+ 28 * —— 29 Ni mɛi ni hoɔ lɛ wie wiemɔi fɔji amɛshi lɛ, ni amɛhoso amɛyitsei+ amɛkɛɛ: “Ei! Bo ni kulɛ obaakumɔ sɔlemɔ shĩa lɛ ni okɛ gbii etɛ ama lɛ,+ 30 jee piŋmɔ tso* lɛ nɔ okpeleke shi ni okɛhere bo diɛŋtsɛ ohe.” 31 Nakai nɔŋŋ osɔfoi hiɛnaanɔbii lɛ hu kɛ woloŋmalɔi lɛ ye ehe fɛo yɛ amɛteŋ, ni amɛkɛɛ: “Mɛi krokomɛi ehereɔ; shi lɛ diɛŋtsɛ lɛ, enyɛɛɛ ehe ehere!+ 32 Agbɛnɛ, hã Kristo lɛ, Israel Maŋtsɛ lɛ, akpeleke shi kɛjɛ piŋmɔ tso* lɛ nɔ koni wɔna ni wɔhe lɛ wɔye.”+ Mɛi ni asɛŋ amɛ yɛ tsei jaŋŋi anɔ yɛ emasɛi lɛ po wie amɛshi lɛ.+ 33 Be ni shɛ ŋmɛlɛtswaa ni ji ekpaa* lɛ, duŋ wo yɛ shikpɔŋ lɛ nɔ fɛɛ kɛyashi ŋmɛlɛtswaa ni ji nɛɛhu* lɛ nɔ.+ 34 Ni ŋmɛlɛtswaa ni ji nɛɛhu lɛ nɔ lɛ, Yesu bo kɛ gbee ni wa ekɛɛ: “Eli, Eli, lama sabaktani?” ni eshishi ji: “Mi-Nyɔŋmɔ, mi-Nyɔŋmɔ, mɛni hewɔ okwa mi?”+ 35 Ni be ni mɛi ni damɔ jɛmɛ lɛ ateŋ mɛi komɛi nu enɛ lɛ, amɛbɔi kɛɛmɔ akɛ: “Naa! Eetsɛ Elia.” 36 Kɛkɛ ni mɔ ko jo foi ekɛ kotsa yatsɔ wain ni joɔ mli, ni ekɛma gãlã naa, ni ekɛhã lɛ akɛ enu,+ ekɛɛ: “Nyɛshia lɛ! Nyɛhãa wɔkwɛa akɛ Elia baaba ebajie lɛ lo.” 37 Shi Yesu bo waa ni egbo.*+ 38 Ni jamɔhe lɛ mli pateeshɛŋ+ lɛ mli gba enyɔ, kɛjɛ ŋwɛi kɛbayi shi.+ 39 Agbɛnɛ, be ni asraafoiatsɛ* ni damɔ ehiɛ lɛ na akɛ egbo yɛ shihilɛi nɛɛ amli lɛ, ekɛɛ akɛ: “Lɛɛlɛŋ, nuu nɛɛ, Nyɔŋmɔ Bi ni.”+ 40 No mli lɛ, yei komɛi hu damɔ shɔŋŋ amɛmiikwɛ, amɛteŋ mɛi komɛi ji Maria Magdalena, kɛ Maria ni ji Yakobo Bibioo lɛ kɛ Yose mami lɛ, kɛ Salome,+ 41 mɛi ni be ni eyɔɔ Galilea lɛ, amɛnyiɛɔ esɛɛ ni amɛsɔmɔɔ lɛ+ lɛ, kɛ yei krokomɛi pii ni kɛ lɛ ba Yerusalem lɛ. 42 Agbɛnɛ, akɛni gbɛkɛnaashi eshɛ momo ni eji Hesaamɔkɛtoo Gbi, ni ji, gbi ni tsɔɔ Hejɔɔmɔ Gbi lɛ hiɛ lɛ hewɔ lɛ, 43 Yosef ni jɛ Arimatia, ni ji Ajinafoi lɛ ateŋ mɔ ko ni abuɔ lɛ waa, ni lɛ diɛŋtsɛ hu eemɛ Nyɔŋmɔ Maŋtsɛyeli lɛ ba. Ni ekɛ ekãa tee Pilato hiɛ ni eyabi koni akɛ Yesu gbonyo lɛ ahã lɛ.+ 44 Shi Pilato miitao ele akɛ egbo momo lo,* ni etsɛ asraafoiatsɛ lɛ, ni ebi lɛ kɛji egbo momo. 45 No hewɔ lɛ, be ni enu kɛjɛ asraafoiatsɛ lɛ naa akɛ egbo lɛ, ekɛ gbonyo lɛ hã Yosef. 46 Ni eyahé klala kpakpa, ni ejie lɛ kɛkpeleke shi, ni ekɛ klala kpakpa lɛ bala ehe, ni ekɛ lɛ yaŋmɛ gbonyobu*+ ni akpɛ́ yɛ tɛsaa mli lɛ mli; no sɛɛ lɛ, ekoklo tɛ kɛtsĩ gbonyobu lɛ naa.+ 47 Shi Maria Magdalena kɛ Maria, ni ji Yose mami lɛ tee nɔ amɛkwɛ he ni akɛ lɛ eŋmɛ lɛ.+\n^ Loo “emu enaagbee mumɔ.”\n^ Loo “Pilato hiɛ fee lɛ yaa akɛ egbo momo.”


Mɛni Ji Yiŋtoo ni Yɔɔ Shihilɛ Sɛɛ? Ani Shihilɛ lɛ Fɛɛ Nɛ? | Sanebimɔi ni Biblia lɛ Ehã Hetoo\nKANEMƆ YƐ Acholi Afrikaans Albania Amharic Arabic Armenia Aymara Batak (Toba) Bengali Bicol Blɔfo Bulgaria Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Chiyao Chokwe Chol Cibemba Cinyanja Croatia Czech Dangme Denmark Dutch Efik Estonia Ewe Fiji Finland French Ga Garifuna Georgia Germany Greenland Guarani Gujarat Haitian Creole Hausa Hebri Hela Hiligaynon Hindi Hungary Iban Iceland Igbo Iloko Indonesia Isoko Italia Japan Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Korea Krio Lamba Lhukonzo Lingala Lithuania Luganda Lunda Luo Luvale Macedonia Malagasy Malayalam Malta Mam Mambwe-Lungu Marathi Maya Mazatec (Huautla) Mixe (North Central) Mizo Mongolia Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele (Zimbabwe) Ngabere Norway Nyaneka Nzema Ossetia Otetela Pangasinan Papiamento (Aruba) Papiamento (Curaçao) Persia Poland Punjabi Quechua (Bolivia) Quichua (Imbabura) Romania Runyankore Russia Sango Sepedi Serbia (Roma) Serbian (Cyrillic) Sesotho (Lesotho) Setswana Shona Sidama Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tahiti Tamil Tatar Telugu Thailand Tigrinya Tiv Tlapanec Tojolabal Tok Pisin Totonac Tshiluba Tsonga Turkey Tuvalu Twi Tzotzil Ukrain Uruund Vietnam Waray-Waray Wayuunaiki Wolaita Xhosa Yoruba Zande Zapotec (Isthmus) Zulu\nAni bei komɛi lɛ onuɔ he akɛ gbɔmɔ wala sɛɛ kɛɛɛ kwraa?\nNibii titrii ni yaa nɔ yɛ shihilɛ mli ji, shwɛmɔ, nitsumɔ, gbala mli botemɔ, bii akwɛmɔ, kɛ gbɔlɛ. Ani osusuɔ akɛ nibii nɛɛ pɛ hewɔ adesai yɔɔ shihilɛ mli? (Hiob 14:1, 2) Biblia lɛ tsɔɔ akɛ mɛi komɛi ni le nii waa lɛ po esusu sane nɛɛ he.—Kanemɔ Jajelɔ 2:11.\nAni yiŋtoo ko yɛ shihilɛ sɛɛ? Klɛŋklɛŋ lɛ esa akɛ wɔbi akɛ, te fee tɛŋŋ ni wala je shishi? Be ni mɛi babaoo susu bɔ ni wɔ-aŋsɔ lɛ kɛ wɔgbɔmɔtso lɛ yɔɔ naakpɛɛ hã lɛ he lɛ, amɛmu sane naa akɛ Bɔlɔ ko ni le nii ji mɔ ni fee. (Kanemɔ Lala 139:14.) Kɛ́ nakai ji sane lɛ, belɛ ebɔ wɔ yɛ yiŋtoo ko hewɔ! Nakai yiŋtoo lɛ he nii ni oookase lɛ baanyɛ ahã oná miishɛɛ yɛ shihilɛ mli.\nMɛni hewɔ abɔ adesai?\nNyɔŋmɔ jɔɔ klɛŋklɛŋ adesai enyɔ lɛ, ni ehã amɛ nitsumɔ ko ni yɔɔ miishɛɛ waa. Eyiŋtoo ji, ni amɛshwere yɛ shikpɔŋ lɛ nɔ, amɛfee lɛ paradeiso, ni amɛhi shi kɛya naanɔ.—Kanemɔ 1 Mose 1:28, 31.\nBe ni adesai tse atua amɛshi Nyɔŋmɔ nɔyeli lɛ, eyiŋtoo lɛ sɛɛ gbala shi. Shi Nyɔŋmɔ kpooo wɔ, ni etsakeee eyiŋ ni eto kɛhã adesai kɛ shikpɔŋ lɛ hu. Biblia lɛ hãa wɔleɔ akɛ, Nyɔŋmɔ miifee nibii ni baahã ehere adesai anɔkwafoi lɛ ayiwala, koni eyiŋ ni eto yɛ shikpɔŋ lɛ he lɛ hu aba mli! No hewɔ lɛ, Nyɔŋmɔ miisumɔ ni oná shihilɛ mli ŋɔɔmɔ taakɛ eto he gbɛjianɔ lɛ! (Kanemɔ Lala 37:29.) Kasemɔ bɔ ni obaanyɛ oná Nyɔŋmɔ yiŋtoo kɛhã shikpɔŋ lɛ he sɛɛ yɛ Biblia lɛ mli.


Namɔ ji nɛkɛ nuu nɛɛ, ni te fee tɛŋŋ ni ebatsɔ Yesu kaselɔ?\nNAMƆ ji Nyɔŋmɔ tsulɔ ni hi fe fɛɛ ni ehi shi pɛŋ?— Ohetoo lɛ ja, lɛ ji Yesu Kristo. Ani osusuɔ akɛ wɔbaanyɛ wɔtamɔ lɛ?— Ojogbaŋŋ, Biblia lɛ kɛɔ akɛ, eto okadi efɔ̃ shi eha wɔ koni wɔnyiɛ sɛɛ. Ni efɔ̃ɔ wɔ nine koni wɔbatsɔmɔ ekaselɔi.\nAni ole nɔ ni Yesu kaselɔ ni mɔ ko aaaji lɛ tsɔɔ?— Etsɔɔ nibii pii. Klɛŋklɛŋ lɛ esa akɛ wɔkase lɛ. Shi jeee fɛɛ nɛ. Esa akɛ wɔhe nɔ ni ekɛɔ lɛ wɔye diɛŋtsɛ. Kɛji akɛ wɔfee nakai lɛ, wɔbaafee nɔ ni ekɛɔ wɔ akɛ wɔfee lɛ.\nMɛi pii kɛɔ akɛ amɛheɔ Yesu nɔ amɛyeɔ. Ani osusuɔ akɛ amɛ fɛɛ amɛji ekaselɔi diɛŋtsɛ?— Dabi, jeee nakai amɛteŋ mɛi pii ji. Ekolɛ amɛyaa sɔlemɔ. Shi amɛteŋ mɛi pii nako be ni amɛkɛaakase nɔ ni Yesu tsɔɔ lɛ. Yɛ anɔkwale mli lɛ, mɛi ni nyiɛɔ Yesu nɔkwɛmɔnɔ lɛ sɛɛ lɛ pɛ ji ekaselɔi.\nNyɛhaa wɔwiea mɛi ni ji Yesu kaselɔi beni eji gbɔmɔ yɛ shikpɔŋ nɔ lɛ ateŋ mɛi komɛi ahe wɔkwɛa. Klɛŋklɛŋ mɛi ni batsɔmɔ kaselɔi lɛ ateŋ mɔ kome ji Filipo. Filipo yatao enaanyo Natanael (ni atsɛɔ lɛ hu akɛ Bartolomeo), ní onaa lɛ akɛ eta tso lɛ shishi lɛ. Beni Natanael baa Yesu ŋɔɔ lɛ, Yesu kɛɛ: ‘Naa, nuu anɔkwafo, anɔkwa Israelnyo.’ Natanael naa kpɛ ehe ni ebi akɛ: “Nɛgbɛ ole mi yɛ?”\nNamɔ Yesu tsɛɔ lɛ koni ebatsɔ ekaselɔ lɛ?\nYesu kɛɛ: “Minao fɛɛ dã ni Filipo tsɛo, be mli ni oyɔɔ agbamitso lɛ shishi lɛ.” Natanael naa kpɛ ehe akɛ Yesu le he ni eyɔɔ lɛ pɛpɛɛpɛ, no hewɔ lɛ Natanael kɛɛ akɛ: “Bo ji Nyɔŋmɔ bi lɛ, bo ji Israel maŋtsɛ lɛ.”—Yohane 1:49.\nYuda Iskariot, Yuda (mɔ ni atsɛɔ lɛ Tadeo hu lɛ), kɛ Simon\nMɛi krokomɛi batsɔmɔ Yesu kaselɔi dani enɔ jetsɛremɔ lɛ Filipo kɛ Natanael fee nakai. Mɛnɛɛmɛi ji Andrea kɛ enyɛmi nuu Petro kɛ agbɛnɛ hu Yohane kɛ ekolɛ Yohane nyɛmi nuu Yakobo. (Yohane 1:35-51) Shi sɛɛ mli lɛ, mɛi ejwɛ nɛɛ kɛ amɛhe yawo amɛwuoyaa nitsumɔ lɛ mli ekoŋŋ. Kɛkɛ ni gbi ko, beni Yesu nyiɛ yɛ Galilea Ŋshɔ lɛ naa lɛ, ena Petro kɛ Andrea miishá loo. Yesu tsɛ amɛ akɛ: “Nyɛbanyiɛa misɛɛ.”\nYakobo (Alfeo binuu), Toma, kɛ Mateo\nBeni Yesu tee ehiɛ fioo lɛ, ena Yakobo kɛ Yohane. Amɛkɛ amɛtsɛ yɛ lɛlɛ mli, amɛmiikpɛ amɛyaai. Yesu tsɛ amɛ akɛ amɛ hu amɛbanyiɛ esɛɛ. Eji Yesu tsɛ́ bo kulɛ, mɛni obaafee? Ani obaanyiɛ esɛɛ amrɔ nɔŋŋ?— Nɛkɛ hii nɛɛ le mɔ ni Yesu ji. Amɛle akɛ Nyɔŋmɔ tsu lɛ. No hewɔ lɛ, amɛshi amɛwuoyaa nitsumɔ lɛ amrɔ nɔŋŋ ni amɛyanyiɛ Yesu sɛɛ.—Mateo 4:18-22.\nNatanael, Filipo, kɛ Yohane\nBeni nɛkɛ hii nɛɛ batsɔmɔ Yesu sɛɛnyiɛlɔi lɛ, ani no tsɔɔ akɛ amɛfee nɔ ni ja be fɛɛ be?— Dabi. Ekolɛ obaakai akɛ nɛkɛ hii nɛɛ je ŋwane po yɛ amɛteŋ yɛ mɔ ni he hiaa fe fɛɛ yɛ amɛteŋ lɛ he. Shi amɛbo Yesu toi, ni amɛmiisumɔ ni amɛfee tsakemɔi yɛ amɛsubaŋ mli. Kɛji akɛ wɔmiisumɔ ni wɔtsake lɛ, no lɛ wɔ hu wɔbaanyɛ wɔfee Yesu kaselɔi.\nYakobo (Yohane nyɛmi nuu), Andrea, kɛ Petro\nYesu fɔ̃ nine etsɛ gbɔmɛi srɔtoi fɛɛ ni amɛbafee ekaselɔi. Gbi ko lɛ, oblanyo shikatsɛ nɔyelɔ ko ba Yesu ŋɔɔ ni ebi lɛ bɔ ni eeefee ni ená naanɔ wala. Beni shikatsɛ nɔyelɔ lɛ kɛɛ akɛ etee nɔ eye Nyɔŋmɔ kitai anɔ kɛjɛ be mli ni eji gbekɛ lɛ, Yesu fɔ̃ lɛ nine akɛ: ‘Ba ni obanyiɛ misɛɛ.’ Ani ole nɔ ni ba?—\nOjogbaŋŋ, beni akɛɛ nuu lɛ akɛ esa akɛ Yesu kaselɔ ni mɔ ko aaatsɔ lɛ afee nɔ ni he hiaa waa fe shikatsɛ ni mɔ ko aaaji lɛ, enáaa miishɛɛ kwraa. Ebatsɔɔɔ Yesu kaselɔ, ejaakɛ esumɔɔ eshika ni eyɔɔ lɛ waa fe bɔ ni esumɔɔ Nyɔŋmɔ.—Luka 18:18-25.\nBeni Yesu eshiɛ nɔ ni miihe ashɛ afi kɛ fã sɛɛ lɛ, ehala ekaselɔi lɛ ateŋ mɛi 12 koni amɛtsɔmɔ bɔfoi. Bɔfoi lɛ ji hii ni eje gbɛ etsu amɛ koni amɛyatsu nitsumɔ krɛdɛɛ ko. Ani ole amɛgbɛi?— Ha wɔkwɛ akɛ wɔbaanyɛ wɔkase amɛgbɛi lɛ lo. Kwɛmɔ amɛ mfonirii ni yɔɔ biɛ lɛ, ni okwɛ akɛ obaanyɛ otsɛ amɛgbɛi lo. Koni obɔ mɔdɛŋ ni otsɛ amɛgbɛi kɛjɛ ojwɛŋmɔ mli.\nNamɛi ji nɛkɛ yei nɛɛ ni ye amɛbua Yesu be ni etee shiɛmɔ lɛ?\nYɛ naagbee lɛ bɔfoi 12 lɛ ateŋ mɔ kome batsɔ mɔ fɔŋ. Lɛ ji Yuda Iskariot. Yɛ sɛɛ mli lɛ ahala kaselɔ kroko koni ebatsɔ bɔfo. Ani ole egbɛi?— Lɛ ji Matias. Sɛɛ mli lɛ, Paulo kɛ Barnaba hu batsɔmɔ bɔfoi, shi amɛfataaa mɛi 12 lɛ ahe.—Bɔfoi lɛ Asaji 1:23-26; 14:14.\nTaakɛ wɔkase yɛ wolo nɛɛ Yitso 1 lɛ, Yesu ná gbekɛbii ahe miishɛɛ. Mɛni hewɔ efee nakai?— Ejaakɛ ele akɛ amɛ hu amɛbaanyɛ amɛtsɔmɔ ekaselɔi. Yɛ anɔkwale mli lɛ, bei pii lɛ gbekɛbii baanyɛ awie saji komɛi yɛ gbɛ ni baanyɛ aha onukpai po abo toi ni amɛsumɔ akɛ amɛaakase babaoo yɛ Tsɔɔlɔ Kpele lɛ he.\nYei pii hu batsɔmɔ Yesu kaselɔi. Mɛi komɛi kɛ lɛ fã gbɛ kɛtee maji ni eyashiɛ yɛ mli lɛ amli. Maria Magdaleena, Yohana, kɛ Susana fee nakai. Ekolɛ amɛye amɛbua kɛhoo eniyenii ni amɛfɔ́ etadei ahe.—Luka 8:1-3.\nAni oosumɔ ni otsɔ Yesu kaselɔ?— Kaimɔ akɛ, ní wɔɔkɛɛ kɛkɛ akɛ wɔji ekaselɔi lɛ ateŋ mɔ kome lɛ haaa wɔtsɔmɔ ekaselɔi. Esa akɛ wɔfee wɔnii tamɔ ekaselɔi lɛ ateŋ mɔ kome yɛ he fɛɛ he ni wɔyɔɔ, shi jeee beni wɔtee Kristofoi akpeei pɛ. Ani obaanyɛ otsɔɔ hei komɛi ni ehe hiaa ni wɔfee wɔnii tamɔ Yesu kaselɔ yɛ?—\nHɛɛ, esa akɛ wɔfee nakai yɛ shia. Ni he kroko hu ji skul. Nɔ ni esaaa akɛ mi kɛ bo fɛɛ hiɛ kpaa nɔ kɔkɔɔkɔ ji akɛ, kɛji akɛ wɔɔtsɔmɔ Yesu anɔkwa kaselɔ lɛ, no lɛ esa akɛ wɔfee wɔnii tamɔ bɔ ni efee be fɛɛ be, kɛ gbi fɛɛ gbi lɛ, ní he ni wɔyɔɔ lɛ kɔɔɔ he eko.\nNɛgbɛ ehe hiaa ni wɔfee wɔnii tamɔ Yesu kaselɔ yɛ?\nAgbɛnɛ nyɛkanea nɔ ni Biblia lɛ kɛɔ yɛ Yesu kaselɔi lɛ ahe yɛ Mateo 28:19, 20; Luka 6:13-16; Yohane 8:31, 32; kɛ 1 Petro 2:21.\nKristo kaselɔ ni mɔ aaatsɔ lɛ ji hiɛdɔɔ sane. Yesu tsɔɔ nɔ ni no biɔ yɛ mɔ dɛŋ lɛ mli faŋŋ. Ekolɛ nɔ ni ewie lɛ baahã mɛi ni miitao atsɔmɔ esɛɛnyiɛlɔi lɛ ateŋ mɛi komɛi anaa akpɛ amɛhe.


Mɛni He Je Nɛ E Sa Kaa Waa Sɔle? | Baiblo Mi Sane Bimihi Nɛ A Ha Heto\nKANE NGƐ Afrikaans Albanian Amharic Arabic Armenian Aymara Azerbaijani Bengali Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Gujarati Haitian Creole Hebrew Hiligaynon Hindi Hungarian Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Lingala Lithuanian Luganda Luo Macedonian Malagasy Malay Malayalam Maltese Marathi Maya Mazatec (Huautla) Mongolian Moore Myanmar Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spania Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tshiluba Tsonga Turkish Twi Ukrainian Umbundu Vietnamese Xhosa Yoruba Zande Zulu\nMɛni he je nɛ e sa kaa waa sɔle?\nYehowa suɔ nɛ waa je wa tsui mi faa nɛ waa kɛ lɛ nɛ sɛɛ wa haomihi a he ní be tsuaa be. (Luka 18:1-7) E buɔ wɔ tue, ejakaa e suɔ wɔ. Yehowa nitsɛ ngɛ wɔ dee kaa waa sɔle ha lɛ. Ke jã a, lɛɛ mɛni he je nɛ wa sɔɛle ha lɛ mɔ?—Kane Filipi Bi 4:6.\nPi kaa wa sɔleɔ kɛ biɔ Yehowa nɔ́ ko kɛkɛ, mohu ɔ, ke wa sɔleɔ ɔ haa lɛ ɔ, e haa nɛ huɛ bɔmi gbagbanii hii waa kɛ lɛ wa kpɛti. (La 8:3, 4) Ke waa kɛ Yehowa pɔɔ ní sɛɛmi ɔ, e ba peeɔ wa huɛ nɛ nyu bi ngɛ waa kɛ lɛ wa kpɛti.—Kane Yakobo 4:8.\nMɛni blɔ nɔ e sa kaa waa gu kɛ sɔle?\nMawu sume kaa ke wa ngɛ sɔlee ɔ, waa tĩ munyu ko nɛ wa kase kɛ wo wa yi mi ɔ mi, aloo wa ha nɛ nihi nɛ a le kaa wa nya mi tsɔ. Wa maa da si kɛ sɔle jio, wa maa hi si jio, wa ma kpla hu si jio, lɔ ɔ he hia we Mawu. Yehowa ngɛ hlae nɛ waa sɔle kɛ je wa tsui mi tɔɔ. (Mateo 6:7) Kaa nɔ hyɛmi nɔ́ ɔ, ngɛ blema Israel ɔ, Hana sɔle ngɛ nyagba ko nɛ́ e kɛ ngɛ kpee ngɛ e weku ɔ mi ɔ he. Benɛ e ná e nyagba a nya tsaba a, e bua jɔ, nɛ e je e tsui mi nɛ e sɔle ha Mawu.—Kane 1 Samuel 1:10, 12, 13, 26, 27; 2:1.\nMoo hyɛ he blɔ nɛ se be nɛ wa ná kaa wa ma nyɛ maa sɔle kɛ ha wa Bɔlɔ ɔ ngɛ wa nyagbahi a he! Wa ma nyɛ ma je e yi, nɛ waa na lɛ si ngɛ níhi nɛ e ngɛ pee ha wɔ ɔ hu a he. Ngɛ anɔkuale mi ɔ, e sɛ nɛ waa ngɔ he blɔ nɛ wa ná nɛ ɔ kɛ fiɛ kulaa.—Kane La 145:14-16.\nO Bua Nɛ Jɔ Sɔlemi He\nKe o sɔle ɔ, anɛ o susu kaa Mawu buɔ tue lo? Baiblo ɔ ma nyɛ maa ye bua mo konɛ o na heto ɔ.


Yeremia 40 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nNebuzaradan ŋmɛɛ Yeremia he (1-6)\nAwó Gedalia lumɔ yɛ shikpɔŋ lɛ nɔ (7-12)\nAtsɔ ŋaa ashi Gedalia (13-16)\n40 Wiemɔ ni jɛ Yehowa ŋɔɔ ba Yeremia ŋɔɔ be ni Nebuzaradan,+ bulɔi lɛ anɔkwɛlɔ lɛ eŋmɛɛ ehe yɛ Rama+ lɛ sɛɛ lɛ. Ekɛ lɛ tee jɛmɛ ní ewo eniji gboklɛi, ni efata Yerusalembii kɛ Yudabii fɛɛ ni aaŋɔ amɛ nom kɛmiiya Babilon lɛ ahe. 2 Kɛkɛ ni bulɔi lɛ anɔkwɛlɔ lɛ ŋɔ Yeremia kɛtee afã ni ekɛɛ lɛ akɛ: “Yehowa, o-Nyɔŋmɔ lɛ, gba sane fɔŋ nɛɛ eshi biɛ nɛɛ, 3 ni Yehowa ehã nɔ ni ewie lɛ eba mli pɛpɛɛpɛ, ejaakɛ nyɛfee esha nyɛshi Yehowa, ni nyɛbooo egbee toi. No hewɔ ni nɛkɛ sane nɛɛ eba nyɛnɔ lɛ.+ 4 Shi ŋmɛnɛ lɛ, miifɛne gboklɛi ni akɛwo oniji lɛ. Kɛ́ esa ohiɛ akɛ ofata mihe kɛya Babilon lɛ, ba, ni makwɛ bo. Shi kɛ́ osumɔɔɔ akɛ ofataa mihe kɛyaa Babilon lɛ, kaaba. Kwɛmɔ! Shikpɔŋ muu lɛ fɛɛ kã ohiɛ nɛɛ. Yaa he fɛɛ he ni osumɔɔ.”+ 5 Be ni Yeremia yɔɔ jɛmɛ lolo ni ekuko esɛɛ lɛ, Nebuzaradan kɛɛ akɛ: “Kuu osɛɛ kɛya Gedalia,+ Shafan+ binuu Ahikam+ binuu lɛ, mɔ ni Babilon maŋtsɛ lɛ ewó lɛ Yuda maji lɛ anɔ lumɔ lɛ ŋɔɔ, ni okɛ lɛ ayahi shi yɛ maŋbii lɛ ateŋ; loo yaa he fɛɛ he ni osumɔɔ.” Kɛkɛ ni bulɔi lɛ anɔkwɛlɔ lɛ hã lɛ niyenii, kɛ nikeenii, ni ehã etee. 6 No hewɔ lɛ, Yeremia tee Gedalia, Ahikam binuu lɛ ŋɔɔ yɛ Mizpa,+ ni ekɛ lɛ yahi shi yɛ maŋbii ni eshwɛ yɛ shikpɔŋ lɛ nɔ lɛ ateŋ. 7 Sɛɛ mli lɛ, tatsɛmɛi ni kɛ amɛhii lɛ yɔɔ ŋa lɛ nɔ lɛ nu akɛ Babilon maŋtsɛ lɛ ewó Gedalia, Ahikam binuu lɛ lumɔ yɛ shikpɔŋ lɛ nɔ, ni ekɛ hii, kɛ yei, kɛ gbekɛbii ni jɛ shikpɔŋ lɛ nɔ ohiafoi lɛ ateŋ ni aŋɔko amɛ nom kɛyako Babilon lɛ ewo eshishi.+ 8 No hewɔ lɛ, amɛba Gedalia ŋɔɔ yɛ Mizpa.+ Amɛji Ishmael,+ Netania binuu lɛ, kɛ Yohanan+ kɛ Yonatan, Karea bihii lɛ, kɛ Seraia, Tanhumet binuu lɛ, kɛ Netofatnyo Efai bihii lɛ, kɛ Yezania,+ Maakatnyo lɛ binuu lɛ, kɛ amɛhii ni fata amɛhe lɛ. 9 Gedalia, Shafan binuu Ahikam binuu lɛ kã amɛ kɛ amɛhii lɛ kitã akɛ: “Nyɛkashea gbeyei akɛ nyɛbaasɔmɔ Kaldeabii lɛ. Nyɛhia shikpɔŋ lɛ nɔ, ni nyɛsɔmɔa Babilon maŋtsɛ lɛ, ni ebaahi ehã nyɛ.+ 10 Mi lɛ, mahi Mizpa koni madamɔ Kaldeabii lɛ ni baa wɔŋɔɔ lɛ ahiɛ mahã nyɛ. Shi nyɛyabuaa wain yibii, kɛ latsa beiaŋ aduawai, kɛ mu naa nyɛwoa nyɛgbɛ́i ni nyɛkɛ nii toɔ mli lɛ amli, ni nyɛhi maji ni nyɛyahi mli lɛ amli.”+ 11 Ni Yudafoi fɛɛ ni yɔɔ Moab, kɛ Amon, kɛ Edom, kɛ amɛteŋ mɛi ni yɔɔ shikpɔji krokomɛi lɛ fɛɛ anɔ lɛ hu nu akɛ Babilon maŋtsɛ lɛ eshi mɛi komɛi yɛ Yuda, ni ewó Gedalia, Shafan binuu Ahikam binuu lɛ lumɔ eto amɛnɔ. 12 No hewɔ lɛ, Yudafoi lɛ fɛɛ bɔi amɛsɛɛkuu kɛjɛ hei fɛɛ ni ashwie amɛ kɛtee lɛ, ni amɛba Gedalia ŋɔɔ yɛ Mizpa yɛ Yuda shikpɔŋ lɛ nɔ. Ni amɛbua wain yibii kɛ latsa beiaŋ aduawai babaoo diɛŋtsɛ anaa. 13 Yohanan, Karea binuu lɛ, kɛ tatsɛmɛi lɛ fɛɛ ni yɔɔ ŋa lɛ nɔ lɛ ba Gedalia ŋɔɔ yɛ Mizpa. 14 Amɛkɛɛ lɛ akɛ: “Ani oleee akɛ, Baalis, Amonbii+ lɛ amaŋtsɛ lɛ etsu Ishmael, Netania binuu lɛ koni ebagbe bo?”+ Shi Gedalia, Ahikam binuu lɛ heee amɛ eyeee. 15 Kɛkɛ ni Yohanan, Karea binuu lɛ kɛɛ Gedalia yɛ teemɔŋ yɛ Mizpa akɛ: “Miitao maya ni mayatswa Ishmael, Netania binuu lɛ nɔ ni egbo, ni mɔ ko mɔ ko leŋ. Mɛni hewɔ esa akɛ egbe bo,* ni mɛni hewɔ esa akɛ agbɛ Yudabii fɛɛ ni ebua amɛhe naa kɛba oŋɔɔ lɛ ashwã, ni Yudabii ni eshwɛ lɛ agboi?” 16 Shi Gedalia,+ Ahikam binuu lɛ kɛɛ Yohanan, Karea binuu lɛ akɛ: “Kaafee nakai, ejaakɛ nɔ ni owieɔ yɛ Ishmael he lɛ ji amale.”\n^ Loo “etswa osusuma nɔ.”


Yesu, ni Ji Maŋtsɛ ni Efeko Efɔŋ ko lɛ Piŋ yɛ Tso Jaŋŋ He | Yesu Wala Shihilɛ\nKANEMƆ YƐ Amharic Arabic Armenia Azerbaijani Azerbaijani (Cyrillic) Bicol Bulgaria Cambodia Catalan Cebuano Chichewa Chitonga Chitumbuka Cibemba Croatia Dangme Denmark Dutch Efik English (Blɔfo) Estonia Ewe Fiji French Ga Georgia Guarani Gujarat Gun Haitian Creole Hebri Hela Hiligaynon Hungary Igbo Iloko Isoko Japan Kazakh Kikaonde Kikuyu Kinyarwanda Kirghiz Kiribati Kirundi Kongo Korea Lingala Luganda Luo Macedonia Malagasy Malta Maya Moore Myanmar Norway Oromo Ossetia Pangasinan Papiamento (Curaçao) Persia Poland Portugal Quechua (Cuzco) Romania Russia Samoa Sango Sepedi Serbia Serbia (Roma) Seychelles Creole Shona Silozi Sinhala Slovenia Solomon Islands Pidgin Spania Sranantongo Swahili Sweden Tagalog Tahiti Tatar Thailand Tigrinya Turkey Turkmen Tuvalu Twi Tzotzil Ukrain Uzbek Vietnam Waray-Waray\nMATEO 27:33-44 MARKO 15:22-32 LUKA 23:32-43 YOHANE 19:17-24\nAKALA YESU AKPƐTƐ PIŊMƆ TSO JAŊŊ KO HE\nSANE NI AŊMA AKPƐTƐ YESU YITEŊGBƐ LƐ HÃ AYE EHE FƐO\nYESU WO PARADEISO SHIHILƐ YƐ SHIKPƆŊ LƐ NƆ LƐ HE SHI\nAkɛ Yesu tee he ko ni kɛ maŋ lɛ mli jekɛɛɛ, he ni abaagbe ekɛ ojoyelɔi enyɔ komɛi yɛ lɛ. Atsɛɔ jɛmɛ Golgota, loo Yitsoŋoŋohe, ni eji he ko ni kɛ́ ‘adamɔ shɔŋŋ’ lɛ anaa.—Marko 15:40.\nAjie hii etɛ nɛɛ ni abu amɛ gbele fɔ lɛ atadei yɛ amɛhe. Kɛkɛ ni ahã amɛ wein ní akɛ mire kɛ nɔ ko ni joɔ efutu mli. Eeenyɛ efee akɛ Yerusalem yei lɛ ji mɛi ni futu wein nɛɛ, ni Romabii lɛ hãa mɛi ni amɛgbeɔ lɛ eko amɛnuɔ kɛbaa piŋmɔ lɛ shi. Shi be ni Yesu sa enaa lɛ, ekpoo akɛ ebaanu. Mɛni hewɔ? Eesumɔ ni ehiɛ akã lɛ shi jogbaŋŋ yɛ kaa be ni jaraa nɛɛ mli; eesumɔ ni ele nɔ ni yaa nɔ lɛ ni eye anɔkwa kɛyashi gbele mli.\nAkɛ Yesu fɔ̃ tso jaŋŋ lɛ nɔ. (Marko 15:25) Asraafoi lɛ kala eniji kɛ enaji plɛkoobii, ni plɛkoobii lɛ gbulɔ eheloo kɛ efãji lɛ kɛje kpo, ni enɛ shã lɛ waa. Be ni awó tso jaŋŋ lɛ nɔ adamɔ shi lɛ, Yesu tsiimɔ lɛ wule efaji lɛ amli waa, ni enu piŋmɔ lɛ he fe tsutsu lɛ. Ni kɛ̃lɛ, Yesu kãaa asraafoi lɛ ahiɛ. Moŋ lɛ esɔle akɛ: “Ataa, ŋɔɔ ofa amɛ, ejaakɛ amɛleee nɔ ni amɛfeɔ lɛ”—Luka 23:34.\nKɛ́ Romabii lɛ bu efɔŋfeelɔ ko fɔ lɛ, amɛŋmaa nɔ fɔŋ ni efee lɛ kɛkpɛtɛɔ epiŋmɔ tso lɛ nɔ. Yɛ Yesu gbɛfaŋ lɛ, Pilato hã aŋma akpɛtɛ shi akɛ: “Yesu, Nazarenyo lɛ, Yudafoi lɛ a-Maŋtsɛ lɛ.” Aŋma yɛ Hebri, Latin, kɛ Hela mli koni mɛi babaoo anyɛ akane. Nɔ ni Pilato fee nɛɛ tsɔɔ akɛ, Yudafoi ni ma nɔ mi doo akɛ agbe Yesu lɛ ahe miiwo emli la. Nɔ ni aŋma lɛ gba osɔfoi tsiifoi lɛ anaa waa, ni amɛwie amɛshi akɛ: “Kaaŋma akɛ, ‘Yudafoi lɛ a-Maŋtsɛ lɛ,’ shi moŋ akɛ lɛ ekɛɛ akɛ, ‘Miji Yudafoi lɛ a-Maŋtsɛ lɛ.’” Shi akɛni Pilato sumɔɔɔ ni esaa amɛhiɛ dɔŋŋ hewɔ lɛ, eto he ehã amɛ akɛ: “Nɔ ni miŋma lɛ, miŋma.”—Yohane 19:19-22.\nOsɔfoi ni mli ewo la lɛ tĩ amale odase ni aye ashi Yesu be ni Sanhedrin lɛ kojoɔ lɛ lɛ mli ekoŋŋ. Ebɛ naakpɛɛ mɔ akɛ, mɛi ni hoɔ lɛ hoso amɛyitsei kɛye ehe fɛo ni amɛwie wiemɔi fɔji amɛshi lɛ amɛkɛɛ: “Ei! Bo ni kulɛ obaakumɔ sɔlemɔwe lɛ ni okɛ gbii etɛ ama lɛ, jee piŋmɔ tso lɛ nɔ okpeleke shi ni okɛhere bo diɛŋtsɛ oyiwala.” Osɔfoi tsiifoi lɛ kɛ woloŋmalɔi lɛ hu ye ehe fɛo ni amɛkɛɛkɛɛ amɛhe akɛ: “Hã Kristo lɛ, Israel Maŋtsɛ lɛ, akpeleke shi kɛjɛ piŋmɔ tso lɛ nɔ koni wɔna ni wɔhe lɛ wɔye.” (Marko 15:29-32) Ojoyelɔi po ni abu amɛ gbele fɔ, ni yɔɔ Yesu bɛku kɛ eninejurɔgbɛ lɛ bɔ lɛ ahora, tsɛbelɛ lɛ pɛ ji amɛteŋ mɔ ni efeko efɔŋ ko kwraa.\nRoma asraafoi ejwɛ lɛ hu ye Yesu he fɛo. Ekolɛ amɛmiinu wein ni joɔ lɛ eko, no hewɔ lɛ amɛŋɔ eko amɛhã Yesu ni amɛkɛye ehe fɛo, ejaakɛ enyɛŋ ekpã enine mli ehe. Romabii lɛ kɛ okadi ni akɛkpɛtɛ Yesu yiŋteŋgbɛ lɛ bɔ lɛ ahora, ni amɛkɛɛ lɛ akɛ: “Kɛ́ bo ji Yudafoi lɛ a-Maŋtsɛ lɛ, heremɔ bo diɛŋtsɛ oyiwala.” (Luka 23:36, 37) Bo lɛ susumɔ he okwɛ! Amrɔ nɛɛ, aafee nuu ni ehã ana faŋŋ akɛ lɛ ji gbɛ lɛ, anɔkwale lɛ, kɛ wala lɛ niseniianii, ni aaye ehe fɛo hu. Kɛ̃lɛ, efi shi yɛ fɛɛ mli, ni ewieee eshiii Yudafoi lɛ ni miikwɛ nɔ ni yaa nɔ lɛ, Roma asraafoi lɛ ni yeɔ ehe fɛo lɛ, loo efɔŋfeelɔi enyɔ ni abu amɛ gbele fɔ ni tsotsoro tsei jaŋŋi anɔ yɛ emasɛi lɛ.\nAsraafoi ejwɛ lɛ kɔlɔ Yesu atadei anɔhaanɔi lɛ ni amɛjara mli ejwɛ. Amɛfɔ̃ nɔ oshiki koni ana nɔ ni amɛteŋ mɔ fɛɛ mɔ baakɔ. Shi atade ni Yesu woɔ yɛ etade shishi lɛ, mama ni jara wa akɛlo, ‘ebɛ tsamɔhe, ejaakɛ alo kɛjɛ ŋwɛi kɛyi shi.’ Asraafoi lɛ kɛɛkɛɛ amɛhe akɛ: “Nyɛkahãa wɔgbalaa no mli, shi moŋ nyɛhãa wɔfɔ̃a nɔ oshiki kɛna mɔ nɔ ní ebaatsɔ.” No hewɔ lɛ, amɛhã ŋmalɛ ni kɛɔ akɛ: “Amɛjara mitadei lɛ amɛhã amɛhe, ni amɛfɔ̃ mitadei lɛ anɔ oshiki” lɛ ba mli.—Yohane 19:23, 24; Lala 22:19.\nFee sɛɛ lɛ, efɔŋfeelɔi lɛ ateŋ mɔ kome yɔse akɛ Yesu ji maŋtsɛ lɛɛlɛŋ. Ekã enaanyo lɛ hiɛ ekɛɛ: “Ani osheee Nyɔŋmɔ gbeyei kwraa, amrɔ nɛɛ ni bo hu ooná toigbalamɔ kome too lɛ nɔŋŋ lɛ? Wɔ lɛ, wɔnɔ lɛ sa wɔ, ejaakɛ wɔmiiná nibii ni wɔfee lɛ ahe nyɔmɔwoo ni sa wɔ; shi nuu nɛɛ efeko nɔ ko ni esaaa.” Kɛkɛ ni ekpa Yesu fai ekɛɛ: “Kɛ́ oba o-Maŋtsɛyeli lɛ mli lɛ, kaimɔ mi.”—Luka 23:40-42.\nYesu ekɛɛɛ lɛ akɛ ebaafata ehe yɛ Maŋtsɛyeli lɛ mli, moŋ lɛ ekɛɛ lɛ akɛ: “Lɛɛlɛŋ, miikɛɛ bo ŋmɛnɛ akɛ, obaafata mihe yɛ Paradeiso.” (Luka 23:43) Shiwoo nɛɛ yɛ srɔto yɛ nɔ ni ekɛɛ ebɔfoi lɛ akɛ amɛkɛ lɛ baatara maŋtsɛsɛii anɔ yɛ Maŋtsɛyeli lɛ mli lɛ he. (Mateo 19:28; Luka 22:29, 30) Ni kɛ̃lɛ akɛni efɔŋfeelɔ nɛɛ ji Yudanyo hewɔ lɛ, ekolɛ enu Paradeiso ni Yehowa fee yɛ shikpɔŋ lɛ nɔ ehã Adam, Hawa, kɛ amɛshwiei lɛ akɛ amɛshĩa lɛ he sane. Amrɔ nɛɛ, ojoyelɔ nɛɛ ená hiɛnɔkamɔ akɛ kɛ́ egbo lɛ, ebaahi Paradeiso wɔsɛɛ.\nMɛni hewɔ Yesu kpoo akɛ ebaanu wein ni akɛhã lɛ lɛ?\nMɛni aŋma akpɛtɛ Yesu yiteŋgbɛ? Ni te Yudafoi lɛ fee amɛnii yɛ he hã tɛŋŋ?\nMɛɛ gbɛ nɔ gbalɛ ni kɔɔ Yesu atadei lɛ ahe lɛ ba mli yɛ?\nMɛɛ hiɛnɔkamɔ Yesu hã efɔŋfeelɔi lɛ ateŋ mɔ kome ná?


Te Mafee Tɛŋŋ Maye Kaa Nɔ? | Saji Ni Oblahii Kɛ Oblayei Biɔ\nKANEMƆ YƐ Abkhaz Afrikaans Albania Amerika Mumuii Awiemɔ Amharic Arabic Arabic (Lebanon) Armenia Azerbaijani Bislama Blɔfo Brazil Mumuii Awiemɔ Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Faroese Fiji Finland Fon French Ga Georgia Germany Gun Haitian Creole Hebri Hela Hiligaynon Hindi Hindi (Roman) Hungary Iban Iceland Iloko Indonesia Isoko Italia Italia Mumuii Awiemɔ Japan Kachin Kamba Kannada Kikaonde Kikuyu Kinyarwanda Kirghiz Kirundi Korea Kurdish Kurmanji (Caucasus) Kurdish Kurmanji (Cyrillic) Lingala Lithuania Macedonia Malagasy Malay Malayalam Malta Mambwe-Lungu Moore Myanmar Ndebele (Zimbabwe) Norway Nzema Okpe Ossetia Pangasinan Persia Poland Portugal (Portugal) Portuguese (Brazil) Romania Russia Samoa Sango Serbia (Roma) Serbian (Cyrillic) Setswana Seychelles Creole Shona Sinhala Slovak Slovenia Spania Sunda Swahili Sweden Tagalog Tatar Telugu Tetun Dili Thailand Tojolabal Tonga Turkey Twi Tzotzil Ukrain Urhobo Uzbek Uzbek (Roman) Vietnam Welsh Yoruba Zulu\nBɔfo Paulo ŋma akɛ: “Kɛ́ miitao mafee nɔ ni ja lɛ, minaa nɔ gbonyo hu yɛ mimli.” (Romabii 7:21) Ani onu he nakai pɛŋ? Kɛ́ nakai lɛ, sane nɛɛ baanyɛ aye abua bo koni oye kaa ni baanyɛ ahã ofee efɔŋ lɛ nɔ.\nBei pii lɛ, mɛi baanyɛ anyɛ onɔ koni ofee efɔŋ. Biblia lɛ kɛɔ akɛ “naanyobɔɔ gbonyo fiteɔ jeŋba kpakpa.” (1 Korintobii 15:33, shishigbɛ niŋmaa) Mɛi krokomɛi loo adafitswaa nibii baanyɛ ahã oná shwelɛ ni baahã oyanyiɛ “mɛi pii asɛɛ ni oyafee efɔŋ.”—2 Mose 23:2.\n“Shwelɛ ni onaa akɛ mɛi asumɔ osane ni amɛkpɛlɛ onɔ lɛ baanyɛ ahã ofee nibii ni amɛfeɔ lɛ eko koni amɛná ohe miishɛɛ kɛkɛ.”—Jeremy.\nKɛhã he susumɔ: Mɛni hewɔ ebaanyɛ ewa kɛhã bo akɛ obaakpee kaa naa kɛ́ ohã bɔ ni mɛi krokomɛi naa bo amɛhãa lɛ kã otsui nɔ waa?—Abɛi 29:25.\nSane lɛ nɔŋŋ ji akɛ: Kaahã otipɛŋfoi nyɛ onɔ ni oŋmɛɛ ohemɔkɛyeli lɛ he kɛsaa ni ofee efɔŋ.\nNá nɔmimaa yɛ nibii ni oheɔ oyeɔ lɛ mli. Kɛ́ oyiŋ feɔ bo enyɔɔnyɔ yɛ nɔ ni oheɔ oyeɔ lɛ he lɛ, obaatsɔ tamɔ koliko ni mɛi krokomɛi kudɔɔ. Ehi waa akɛ okɛ Biblia ŋaawoo nɛɛ baatsu nii, ekɛɔ akɛ: “Nyɛkaa nii fɛɛ nyɛkwɛa; nyɛmɔa nɔ ni hi lɛ mli kpɛŋŋ.” (1 Tesalonikabii 5:21) Kɛ́ onu nibii ni oheɔ oyeɔ lɛ ashishi jogbaŋŋ lɛ, obaaná lɛ mlɛo akɛ okɛbaatsu nii ni obaaye kai ni baahã ofee efɔŋ lɛ anɔ.\nKɛhã he susumɔ: Mɛni hewɔ oheɔ oyeɔ akɛ Nyɔŋmɔ jeŋba he mlai lɛ ahe yɛ sɛɛnamɔ kɛhã bo lɛ?\n“Mikpa shi mina akɛ, be fɛɛ be ni maye anɔkwa ni miŋmɛɛɛ saji ahe kɛsaaa lɛ, mɛi buɔ mi waa.”—Kimberly.\nBiblia mli nɔkwɛmɔnɔ: Daniel. Be ni Daniel ji oblanyo lɛ tɔ̃ɔ ni ‘ekpɛ mli yɛ etsui mli’ akɛ ebaabo Nyɔŋmɔ mla lɛ toi.—Daniel 1:8.\nKɛ́ oyiŋ feɔ bo enyɔɔnyɔ yɛ nɔ ni oheɔ oyeɔ lɛ he lɛ, obaatsɔ tamɔ koliko ni mɛi krokomɛi miikudɔ lɛ\nYɔsemɔ nibii ni baanyɛ afee naagba kɛhã bo. Biblia lɛ wieɔ “nibii ni ashweɔ yɛ oblahiiaŋ”—ni ji shwelɛ ni mli wa waa ni anaa yɛ oblahiiaŋ lɛ he. (2 Timoteo 2:22) Jeee bɔlɛnamɔ henumɔi pɛ he ekɔɔ, shi ekɔɔ shwelɛ ni oblahii kɛ oblayei naa akɛ amɛtipɛŋfoi akpɛlɛ amɛnɔ kɛ shwelɛ akɛ amɛ diɛŋtsɛ amɛkpɛ amɛyiŋ ni amɛfɔlɔi ayelikɛbuamɔ bɛ mli dani amɛtsɔmɔ onukpai lɛ hu he.\nKɛhã he susumɔ: Biblia lɛ kɛɛ akɛ “mɔ fɛɛ mɔ lɛ, nɔ ni kaa lɛ ji nɔ ni lɛ diɛŋtsɛ eshweɔ ni gbalaa lɛ ni lakaa lɛ lɛ.” (Yakobo 1:14) Mɛɛ shwelɛ kaa bo waa?\n“Bo diɛŋtsɛ kwɛmɔ akɛ mɛɛ kaa ewa kɛhã bo akɛ obaaye nɔ. Taomɔ nii amli yɛ bɔ ni obaafee oye nakai kaa lɛ nɔ lɛ he, ni oŋmala nɔ ni obaafee kɛye nɔ lɛ oshwie shi. Kɛ́ ofee nakai lɛ, be kroko kɛ́ okɛ nakai kaa lɛ kpe lɛ, obaana lɛ mlɛo akɛ obaaye nɔ.”—Sylvia.\nBiblia mli nɔkwɛmɔnɔ: David. Ehã mɛi krokomɛi kɛ nibii ni lɛ diɛŋtsɛ eshweɔ lɛ hã efee efɔŋ. Shi David kase nii kɛjɛ etɔmɔi lɛ amli ni emia ehiɛ efee nibii kpakpai. Esɔle ehã Yehowa akɛ: “Bɔɔ tsui ni he tse yɛ mimli ohã mi, ni okɛ mumɔ hee, mumɔ ni fĩɔ shi, awo mimli.”—Lala 51:10.\nYe nɔ. Biblia lɛ kɛɛ: “Kaahã efɔŋ miiye onɔ kunim.” (Romabii 12:21) Enɛ tsɔɔ akɛ esaaa akɛ ohãa kaa yeɔ onɔ. Obaanyɛ ohala akɛ obaafee nɔ ni ja.\nKɛhã he susumɔ: Te obaafee tɛŋŋ oye ohe nɔ ni ofee nɔ ni ja kɛ́ okɛ shihilɛ ko ni baanyɛ aka bo ni ofee efɔŋ lɛ kpe?\n“Misusuɔ bɔ ni manu he mahã kɛ́ miŋmɛ gbɛ ni kaa ko ye mi nɔ lɛ he. Ani mihe baajɔ mi? Kɛ́ nakai po lɛ, ekolɛ, hiŋmɛitswaa fioo ko kɛkɛ. Ani mihe baajɔ mi sɛɛ mli? Dabi, emli baawo wu moŋ. Ani sɛɛnamɔ yɛ he? Dabi!”—Sophia.\nBiblia mli nɔkwɛmɔnɔ: Paulo. Eyɛ mli akɛ ekpɛlɛ nɔ akɛ enaa shwelɛi fɔji moŋ, shi ebɔ mɔdɛŋ eye nɔ. Eŋma akɛ: “Miwaa migbɔmɔtso lɛ yi ni miyeɔ lɛ nyɔŋ.”—1 Korintobii 9:27, shishigbɛ niŋmaa.\nSane lɛ nɔŋŋ ji akɛ: Kɛ́ okɛ kaa kpe lɛ, bo obaakpɛ oyiŋ kɛji obaaye nɔ loo obaahã eye onɔ.\nKaimɔ akɛ, kaa ko bɛ ni hiɔ shi kɛyaa naanɔ. Oblayoo ko ni eye afii 20 ni atsɛɔ lɛ Melissa lɛ wie akɛ: “Nibii ni ka mi waa be ni miyaa sɛkɛndre skul lɛ, amrɔ nɛɛ amɛjeee nɔ ko kwraa kɛhã mi. Enɛ hãa minaa akɛ kai ni mikɛkpeɔ bianɛ lɛ hu baaho aya be ko kɛ̃, ni wɔsɛɛ lɛ, maná miishɛɛ waa akɛ miye nakai kai lɛ anɔ.”\n“Kɛ́ okpɛ oyiŋ ni ofee ekãa kɛtsu oyiŋkpɛɛ lɛ he nii lɛ, ebaawa bo ni okpee kaa naa. Akɛ nɔkwɛmɔnɔ lɛ, kɛ́ mikpɛ miyiŋ akɛ mifeŋ nɔ ko lɛ, mibɔɔ mɔdɛŋ mihiɔ shiɔ yɛ naa ni mihãaa mɛi krokomɛi aná miyiŋkpɛɛ lɛ nɔ hewalɛ.”—Olivia.\n“Anyɛɔ oblahii kɛ oblayei anɔ ni amɛya henaabuamɔi ashishi ni amɛfee nibii fɛɛ ni afeɔ yɛ jɛmɛ lɛ eko—nibii nɛɛ ekomɛi ji dãanumɔ, tsofai ni akɛtsuɔ nii yɛ gbɛ ni esaaa nɔ, kɛ bɔlɛnamɔ. Mifɔlɔi ni mikɛgba sane lɛ ye ebua mi ni minyɛ mikpee nɔnyɛi nɛɛ anaa. Agbɛnɛ hu, kɛ́ mihe fee shoo lɛ, mitaoɔ nɔ ko mitsuɔ koni maye kaa ni baahã mafee efɔŋ lɛ nɔ.”—Jared.\n“Kaa ko ni ewa akɛ abaaye nɔ ji nɔ ni kɔɔ nibii ni mɛi krokomɛi enaaa akɛ naagba yɛ he shi bo lɛ onaa akɛ naagba yɛ he lɛ ahe, tamɔ hiɛtserɛjiemɔ nɛkɛ. Kɛ́ oná nɔmimaa yɛ nibii ni oheɔ oyeɔ lɛ amli lɛ, ebaawa bo ni onyɛ okpee nɔnyɛɛ nɛɛ naa, enɛ feemɔ baabi be kɛ niiashikpamɔ.”—Mayan.\n“Kɛ́ obaanyɛ oye kaa ko nɔ lɛ, ebaabi ni oye bo diɛŋtsɛ ohe anɔkwa. Esa akɛ ole Intanɛt lɛ nɔ hei ni jeŋba sha he nibii ni baanyɛ afee kaa kɛhã bo lɛ yɔɔ kɛ bɔ ni obaafee onii ohã kɛ́ okɛ nɔ ko nakai kpe. Esa akɛ otsɔ hiɛ ole nɔ ni obaafee koni kaa ko akaye onɔ.”—Julian.\nKɛmaje Mɔ Ko Kɛmaje Mɔ Ko Te Mafee Tɛŋŋ Maye Kaa Nɔ?


Rahab He Yehowa Eye | Tsɔɔmɔ Obii lɛ Anii\nKANEMƆ YƐ Abkhaz Abui Acholi Afrikaans Ahanta Ajië Albania Altai Alur Amharic Arabic Armenia Assamese Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Bengali Biak Bicol Bislama Bissau Guinean Creole Blɔfo Bomu Boulou Bulgaria Bété Cakchiquel (Central) Cambodia Catalan Cebuano Chavacano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chokwe Chol Chuabo Cibemba Cinamwanga Cinyanja Croatia Czech Dangme Dayak Ngaju Denmark Digor Douala Drehu Dusun Dutch Edo Efik Emberá (Catío) Esan Estonia Ewe Faroese Fiji Finland Fon Frafra French Ga Galician Garifuna Georgia Germany Gitonga Greenland Guarani Guarani (Bolivia) Guerze Gujarat Gun Guna Haitian Creole Hausa Hebri Hela Herero Hiligaynon Hindi Hiri Motu Hmong (White) Huastec Hungary Iban Ibanag Ibinda Iceland Igbo Iloko Indonesia Ireland Isoko Italia Japan Javanese Kabyle Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kongo Korea Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Latvia Lenje Lhukonzo Lingala Lithuania Lomwe Lovari Low German Luganda Lugbara Lunda Luo Luvale Macedonia Macua Malagasy Malay Malayalam Malta Mam Mambwe-Lungu Mandjak Maninkakan (Eastern) Mapudungun Marathi Marshallese Mauritia Creole Maya Mazahua Mazatec (Huautla) Mende Mixe Mixtec (Guerrero) Mixtec (Huajuapan) Mizo Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nengone Nepali Ngabere Nias Nicobarese Nigerian Pidgin Niue Norway Nyungwe Nzema Ossetia Otetela Otomi (Mezquital Valley) Pangasinan Papiamento (Aruba) Papiamento (Curaçao) Pemon Pennsylvania German Piaroa Pidgin (Cameroon) Poland Portugal Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Rapa Nui Rarotongan Romania Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Runyankore Russia Rutoro Samoa Sangir Sango Saramacca Sarnami Sena Sepedi Serbia Serbia (Roma) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Soli Solomon Islands Pidgin Somali Spania Sranantongo Sunda Susu Swahili Swati Sweden Tagalog Tahiti Tajiki Tamil Tandroy Tankarana Tarahumara (Central) Tarascan Tatar Telugu Tetun Dili Thailand Tiv Tlapanec Toba Tojolabal Tok Pisin Tonga Toraja Totonac Tshiluba Tshwa Tsonga Turkey Turkmen Turkmen (Cyrillic) Tuvalu Tuvinia Twi Tzeltal Tzotzil Uighur (Cyrillic) Ukrain Umbundu Urdu Urhobo Uzbek Valencian Venda Vezo Vietnam Wallis Waray-Waray Wayuunaiki Welsh Wichi Wolaita Xhosa Xârâcùù Yoruba Zapotec (Isthmus) Zapotec (Lachiguiri) Zulu\nHa wɔfee wɔhe tamɔ nɔ ni wɔyɛ Yeriko maŋ lɛ mli. Maŋ nɛɛ yɛ Kanaan shikpɔŋ lɛ nɔ, ni mɛi ni yɔɔ jɛmɛ lɛ heee Yehowa amɛyeee. Yoo ko yɛ maŋ nɛɛ mli ni atsɛɔ lɛ Rahab.\nBeni Rahab ji oblayoo fioo lɛ, enu bɔ ni Mose gba Ŋshɔ Tsuru lɛ mli ni enyiɛ Israelbii lɛ ahiɛ kɛshi Mizraim lɛ he. Agbɛnɛ hu, enu bɔ ni Yehowa ye ebua Israelbii lɛ ni amɛye amɛhenyɛlɔi lɛ anɔ kunim lɛ he. Bianɛ lɛ, enu akɛ Israelbii lɛ ebahi shi fioo yɛ he ko ni bɛŋkɛ Yeriko!\nRahab bu saralɔi lɛ ahe ejaakɛ ehe Yehowa eye\nBe ko beni je ena lɛ, Israelbii enyɔ tee amɛyasara Yeriko maŋ lɛ. Amɛba Rahab shĩa lɛ. Ehere amɛ ni eha amɛbahi eshĩa lɛ mli. Nyɔɔŋ lɛ mli lɛ, Yeriko maŋtsɛ lɛ ná ele akɛ saralɔi komɛi eba maŋ lɛ mli ni amɛyato Rahab shĩa lɛ. No hewɔ lɛ, maŋtsɛ lɛ tsu ni ayamɔ amɛ kɛba. Rahab tsu lɛ yiteŋ yɛ tɛtrɛɛ, no hewɔ lɛ ekɛ saralɔi enyɔ lɛ yato jɛmɛ. Beni maŋtsɛ lɛ tsuji lɛ ba lɛ, ekɛɛ amɛ akɛ: ‘Saralɔi lɛ ba biɛ moŋ, shi amɛshi maŋ lɛ mli momo. Kɛ́ nyɛtiu amɛ bianɛ nɔŋŋ lɛ, ekolɛ nyɛbaamɔ amɛ!’ Ani ole nɔ hewɔ ni Rahab buɔ saralɔi lɛ ahe lɛ?— Nɔ hewɔ ji akɛ, eheɔ Yehowa eyeɔ ni ele akɛ Yehowa kɛ Kanaan shikpɔŋ lɛ baaha Israelbii lɛ.\nDani saralɔi lɛ baashi Rahab shĩa lɛ, amɛwo lɛ shi akɛ abaabaa lɛ kɛ eweku lɛ fɛɛ yi kɛ́ aakpata Yeriko maŋ lɛ hiɛ lɛ. Ole nɔ ni amɛkɛɛ lɛ akɛ efee?— Amɛkɛɛ lɛ akɛ: ‘Okɛ kpaa tsuru nɛɛ afi osamfɛlɛ lɛ naa. Kɛ́ ofee nakai lɛ, abaabaa mɔ fɛɛ mɔ ni yɔɔ oshĩa lɛ mli lɛ yi.’ Rahab fee nɔ ni saralɔi lɛ kɛɛ lɛ akɛ efee lɛ pɛpɛɛpɛ. No sɛɛ lɛ ole nɔ ni ba?—\nYehowa baa Rahab kɛ eweku lɛ yi\nGbii fioo komɛi asɛɛ lɛ, Israelbii lɛ nyiɛ kɛbɔle Yeriko maŋ lɛ he, shi amɛteŋ mɔ ko mɔ ko ewieee. Daa gbi lɛ, amɛbɔleɔ maŋ lɛ he shi kome, ni amɛfee nakai gbii ekpaa. Shi gbi ni ji gbi kpawo lɛ nɔ lɛ, amɛbɔle maŋ lɛ shii kpawo. Kɛkɛ ni amɛ fɛɛ amɛbo waa. Yehowa ha Yeriko gbogboi lɛ fɛɛ kumɔ eshwie shi. Shi tsũ ni kpaa tsuru lɛ tsotsoro esamfɛlɛ lɛ naa lɛ kumɔɔ! Bɛ oona nakai tsu lɛ yɛ mfoniri lɛ mli?— Abaa Rahab kɛ eweku lɛ yi!\nMɛni okaseɔ kɛjɛɔ Rahab sane lɛ mli?— Rahab he Yehowa eye, ejaakɛ ekase Yehowa naakpɛɛ nifeemɔi lɛ ahe nii. Bo hu ookase Yehowa naakpɛɛ nifeemɔi babaoo ahe nii. Ani oheɔ lɛ oyeɔ tamɔ bɔ ni Rahab he lɛ eye lɛ?— Wɔle akɛ oheɔ lɛ oyeɔ!\nYoshua 2:1-24; 6:1-5, 14, 15, 20-25\nMɛɛ saji Rahab nu beni eji oblayoo fioo lɛ?\nMɛni efee kɛye ebua Israelbii ni yasara amɛmaŋ lɛ? Mɛni hewɔ eye ebua amɛ?\nMɛni saralɔi lɛ wo Rahab shi akɛ amɛbaafee amɛha lɛ?\nMɛni okaseɔ kɛjɛɔ Rahab sane lɛ mli?


“Wɔ-Nyɔŋmɔ Lɛ Wiemɔ Lɛ Aaadamɔ Shi Kɛaatee Naanɔ”—Yesaia 40:8 | Nikasemɔ\n“Jwɛi gbĩɔ, ni fɔfɔi hu ŋalaa: shi wɔ-Nyɔŋmɔ lɛ wiemɔ lɛ aaadamɔ shi kɛaatee naanɔ!”—YES. 40:8.\nLALAI: 95, 97\nMƐƐ GBƐ NƆ NYƆŊMƆ EBAA EWIEMƆ LƐ YI YƐ NIBII NI NYIƐ SƐƐ NƐƐ FƐƐ ASƐƐ?\nMɛi awiemɔ ni tsake.\nShi ni ate awo mɛi ni tsɔɔ shishi lɛ.\n1, 2. (a) Eji Biblia lɛ bɛ kulɛ, te wɔshihilɛ baafee tɛŋŋ? (b) Mɛni baaye abua wɔ ni wɔná Nyɔŋmɔ Wiemɔ lɛ he sɛɛ?\nEJI Biblia lɛ bɛ kulɛ, kwɛ bɔ ni wɔnii baafee mɔbɔ! Kulɛ, nɛgbɛ wɔbaaná ŋaawoo kpakpa kɛ gbɛtsɔɔmɔ yɛ? Nɛgbɛ wɔbaaná sanebimɔi ni wɔyɔɔ yɛ Nyɔŋmɔ, adesai ashihilɛ, kɛ nɔ ni baaba wɔsɛɛ lɛ he lɛ ahetoo yɛ? Ni kulɛ te wɔbaafee tɛŋŋ wɔle bɔ ni Yehowa kɛ adesai ye ehã yɛ blema?\n2 Yehowa duromɔ naa lɛ, wɔyɛ e-Wiemɔ ni ji Biblia lɛ, ni no hewɔ lɛ, wɔnii efeko mɔbɔ. Nyɔŋmɔ ewo shi akɛ e-Wiemɔ lɛ baahi shi kɛya naanɔ. Bɔfo Petro tsɛ wiemɔi ni yɔɔ Yesaia 40:8 lɛ yisɛɛ. Ŋmalɛ nɛɛ kɔɔ nibii fɛɛ ni Nyɔŋmɔ ekɛɛ adesai lɛ ahe, ni saji ni yɔɔ Biblia lɛ mli lɛ hu fata he. (Kanemɔ 1 Petro 1:24, 25.) Kɛjɛ blema lɛ, mɛi ni sumɔɔ Nyɔŋmɔ Wiemɔ lɛ ena akɛ, kɛ́ amɛkane Biblia lɛ yɛ wiemɔ ko ni amɛnuɔ jogbaŋŋ lɛ mli lɛ, amɛbaaná he sɛɛ waa. Kɛjɛ afii abɔ ni eho nɛɛ lɛ, mɛi emia amɛhiɛ waa amɛtsɔɔ Ŋmalɛ lɛ shishi ni amɛhã mɛi anine eshɛ nɔ yɛ shiteekɛwoo kɛ naagbai srɔtoi ni amɛkɛkpe lɛ fɛɛ sɛɛ. Enɛ kɛ Nyɔŋmɔ suɔmɔnaa nii kpãa gbee, ejaakɛ Nyɔŋmɔ miisumɔ ni “ahere gbɔmɛi srɔtoi fɛɛ yiwala ni agbɛnɛ hu amɛná anɔkwale lɛ he nilee krɔŋŋ lɛ.”—1 Tim. 2:3, 4.\n3. Mɛni he wɔbaasusu yɛ nikasemɔ nɛɛ mli? (Kwɛmɔ mfoniri ni yɔɔ nikasemɔ lɛ shishijee lɛ.)\n3 Yɛ nikasemɔ nɛɛ mli lɛ, wɔbaana bɔ ni Nyɔŋmɔ ebaa e-Wiemɔ lɛ yi yɛ (1) mɛi awiemɔ ni tsake, (2) maŋkwramɔŋ tsakemɔi, kɛ (3) bɔ ni ate shi awo mɛi ni tsɔɔ Biblia lɛ shishi lɛ fɛɛ sɛɛ. Mɛɛ gbɛ nɔ wɔbaaná enɛ he sɛɛ? Ebaahã wɔhiɛ asɔ Nyɔŋmɔ Wiemɔ lɛ, ni agbɛnɛ hu, wɔsumɔ Mɔ ni hã aŋma koni wɔná he sɛɛ lɛ waa.—Mika 4:2; Rom. 15:4.\nMƐI AWIEMƆ NI TSAKE\n4. (a) Mɛni hewɔ akɛɔ akɛ wiemɔi tsakeɔ lɛ? (b) Mɛni tsɔɔ akɛ Nyɔŋmɔ kwɛɛɛ hiɛiaŋ? Ni te enɛ hãa onuɔ he ohãa tɛŋŋ?\n4 Wiemɔ tsakeɔ. Bɔ ni mɛi nuɔ wiemɔ ko shishi amɛhãa ŋmɛnɛ lɛ, ekolɛ jeee nakai etsɔɔ afii komɛi ni eho. Ekolɛ ole Ga wiemɔi komɛi ni etsake nakai. Nakai nɔŋŋ esoro Hebri kɛ Hela ni mɛi wieɔ ŋmɛnɛ lɛ yɛ Hebri kɛ Hela ni akɛŋma Biblia lɛ mli woji pii lɛ ahe. No hewɔ lɛ, ja atsɔɔ Nyɔŋmɔ Wiemɔ lɛ shishi dani wɔteŋ mɛi babaoo baanyɛ akane ni wɔnu shishi jogbaŋŋ. Mɛi komɛi susuɔ akɛ kɛ́ amɛkane Biblia lɛ yɛ wiemɔi ni akɛŋmala lɛ amli lɛ, no baahã amɛnu shishi jogbaŋŋ. Enɛ hewɔ lɛ, amɛnuɔ he akɛ esa akɛ amɛkase blema Hebri kɛ Hela wiemɔ lɛ. Shi kɛ́ mɔ ko kase wiemɔi nɛɛ po lɛ, jeee no baahã enu Biblia lɛ shishi jogbaŋŋ. * No hewɔ lɛ, eŋɔɔ wɔnaa waa akɛ atsɔɔ Biblia muu lɛ fɛɛ loo efãi komɛi ashishi kɛtee wiemɔi aaafee 3,000 amli. Eyɛ faŋŋ akɛ, Yehowa miisumɔ ni mɛi ni jɛ “jeŋmaŋ fɛɛ jeŋmaŋ kɛ weku fɛɛ weku, kɛ wiemɔ fɛɛ wiemɔ” mli lɛ aná e-Wiemɔ lɛ he sɛɛ. (Kanemɔ Kpojiemɔ 14:6.) Nɔ ni Nyɔŋmɔ efee nɛɛ tsɔɔ akɛ esumɔɔ wɔ waa ni ekwɛɛɛ hiɛiaŋ, ni enɛ hãa wekukpãa ni yɔɔ wɔ kɛ lɛ teŋ lɛ mli waa.—Bɔf. 10:34.\n5. Mɛni hewɔ King James Version lɛ ji Biblia shishitsɔɔmɔ ko ni sa kadimɔ lɛ?\n5 Wiemɔi ni atsɔɔ Biblia lɛ shishi kɛtee mli lɛ hu etsake. Bibliai komɛi yɛ ni be ni atsɔɔ shishi klɛŋklɛŋ kwraa lɛ, mɛi nu shishi jogbaŋŋ, shi ŋmɛnɛ lɛ, anuuu shishi. Akɛ nɔkwɛmɔnɔ lɛ, susumɔ Blɔfo Biblia shishitsɔɔmɔ ko ni afee klɛŋklɛŋ kwraa yɛ afi 1611 lɛ he okwɛ. Atsɛɔ Biblia nɛɛ King James Version, ni mɛi kɛtsu nii waa diɛŋtsɛ. Anɔkwa, esa bɔ ni awieɔ Blɔfo ahãa lɛ po he. * King James Version lɛ kɛ Nyɔŋmɔ gbɛ́i Yehowa lɛ tsu nii shii enyɔoo ko pɛ yɛ Hebri Ŋmalɛ lɛ mli; ekɛ Nuŋtsɔ ni aŋma lɛ agboiagboi ye najiaŋ yɛ hei krokomɛi ni esa akɛ eje kpo yɛ lɛ. King James Version ni akala sɛɛ mli lɛ kɛ Nuŋtsɔ ni aŋma lɛ agboiagboi tsu nii yɛ Kristofoi A-Hela Ŋmalɛi lɛ fãi komɛi hu. Ni tsɔɔ akɛ, mɛi ni tsɔɔ shishi lɛ kpɛlɛ nɔ akɛ esa akɛ Nyɔŋmɔ gbɛ́i lɛ ahi Biblia lɛ fã ni mɛi fɔɔ lɛ tsɛmɔ akɛ Kpaŋmɔ Hee lɛ mli.\n6. Mɛni hewɔ eŋɔɔ wɔnaa waa akɛ afee Ŋmalɛi Krɔŋkrɔŋi—Jeŋ Hee Shishitsɔɔmɔ lɛ?\n6 Kɛ̃lɛ, be ni be shwieɔ mli lɛ, Blɔfo wiemɔ lɛ tsake, ni enɛ hewɔ lɛ, mɛi pii nuuu wiemɔi ni akɛtsu nii yɛ King James Version lɛ mli lɛ ashishi dɔŋŋ. Nakai nɔŋŋ eba lɛ yɛ Biblia shishitsɔɔmɔi ni yɔɔ wiemɔi krokomɛi amli lɛ hu agbɛfaŋ. No hewɔ lɛ, eŋɔɔ wɔnaa waa akɛ afee Ŋmalɛi Krɔŋkrɔŋi—Jeŋ Hee Shishitsɔɔmɔ lɛ. Wiemɔi ni akɛtsu nii yɛ Blɔfo Jeŋ Hee Shishitsɔɔmɔ lɛ mli lɛ ji wiemɔi ni akɛtsuɔ nii ŋmɛnɛ. Atsɔɔ Biblia nɛɛ fãi komɛi loo emuu lɛ fɛɛ shishi kɛtee wiemɔi fe 150 amli, ni no hewɔ lɛ, mɛi ni yɔɔ je lɛ mli lɛ ateŋ mɛi babaoo baanyɛ aná eko yɛ amɛ diɛŋtsɛ amɛwiemɔ mli. Emli wiemɔi lɛ taa mɔ tsuiŋ, ejaakɛ ekanemɔ waaa ni emli kã shi. (Lala 119:97) Nɔ kome ni sa kadimɔ waa yɛ Jeŋ Hee Shishitsɔɔmɔ lɛ he ji akɛ, ekɛ Nyɔŋmɔ gbɛ́i lɛ tsuɔ nii yɛ hei fɛɛ ni esa akɛ eje kpo yɛ yɛ Ŋmalɛ lɛ mli lɛ.\n7, 8. (a) Mɛni hewɔ Yudafoi ni hi shi yɛ aaafee afi 300 D.Ŋ.B. lɛ ateŋ mɛi babaoo nuuu Hebri Ŋmalɛ lɛ shishi lɛ? (b) Mɛni ji Hela Septuagint lɛ?\n7 Bei komɛi lɛ, maŋkwramɔŋ tsakemɔi saa wiemɔ ni mɛi pii wieɔ yɛ be pɔtɛ̃ɛ ko mli lɛ he. Mɛɛ gbɛ nɔ Nyɔŋmɔ ebaa e-Wiemɔ lɛ yi koni tsakemɔi nɛɛ akahã ekanemɔ kɛ eshishinumɔ wa kɛhã mɛi? Hã wɔsusu tsakemɔi nɛɛ ekome ko he, koni no aye abua wɔ ni wɔhã sanebimɔ nɛɛ hetoo. Israelbii lɛ loo Yudafoi lɛ ni ŋmala klɛŋklɛŋ woji 39 ni yɔɔ Biblia lɛ mli lɛ. Amɛji mɛi klɛŋklɛŋ ni “atu Nyɔŋmɔ wiemɔi krɔŋkrɔŋi lɛ awo amɛdɛŋ.” (Rom. 3:1, 2) Shi be ni shɛɔ afi 300 D.Ŋ.B. lɛ, Yudafoi pii nuuu Hebri dɔŋŋ. Mɛni hã eba lɛ nakai? Alexander Kpeteŋkpele lɛ ye maji pii anɔ, ni maji nɛɛ fɛɛ baje Hela Nɔyeli lɛ shishi. (Dan. 8:5-7, 20, 21) Enɛ hã mɛi pii bɔi Hela wiemɔ. Yudafoi ni egbɛ eshwa maji nɛɛ anɔ lɛ po bɔi Hela wiemɔ. Nɔ ni jɛ mli kɛba ji akɛ, ebawa kɛhã amɛteŋ mɛi babaoo akɛ amɛbaanu Hebri Ŋmalɛ lɛ shishi. Mɛni abaafee yɛ naagba nɛɛ he?\n8 Aaafee afi 250 D.Ŋ.B. lɛ, atsɔɔ klɛŋklɛŋ woji enumɔ ni yɔɔ Biblia lɛ mli lɛ ashishi kɛjɛ Hebri mli kɛtee Hela mli. Be ni shɛɔ afi 100 D.Ŋ.B. lɛ, atsɔɔ nɔ ni eshwɛ lɛ hu shishi. Shishitsɔɔmɔ nɛɛ ji nɔ ni abale lɛ akɛ Hela Septuagint lɛ. Enɛ ji be klɛŋklɛŋ ni atsɔɔ Hebri Ŋmalɛ lɛ fɛɛ shishi kɛtee wiemɔ kroko mli ni afee lɛ wolo.\n9. (a) Mɛɛ gbɛ nɔ Septuagint lɛ kɛ shishitsɔɔmɔi krokomɛi ni afee yɛ blema lɛ ye ebua mɛi ni miitao amɛkane Nyɔŋmɔ Wiemɔ lɛ? (b) Nɛgbɛ osumɔɔ kanemɔ waa yɛ Hebri Ŋmalɛ lɛ mli?\n9 Septuagint lɛ hewɔ lɛ, Yudafoi ni wieɔ Hela lɛ kɛ mɛi krokomɛi nyɛ amɛkane Hebri Ŋmalɛ lɛ ni amɛnu shishi. Kwɛ bɔ ni amɛmii baashɛ amɛhe waa ahã akɛ amɛná Nyɔŋmɔ Wiemɔ lɛ amɛmiikane yɛ wiemɔ ko ni amɛnuɔ jogbaŋŋ lɛ mli! Sɛɛ mli lɛ, atsɔɔ Biblia lɛ fãi komɛi ashishi kɛtee wiemɔi krokomɛi ni mɛi pii wieɔ, tamɔ Syriac, Gothic, kɛ Latin lɛ mli. Ŋwanejee ko bɛ he akɛ, be ni mɛi ná Nyɔŋmɔ Wiemɔ lɛ yɛ wiemɔi ni amɛnuɔ jogbaŋŋ lɛ amli lɛ, eta amɛtsuiŋ. Wɔbaanyɛ wɔhe wɔye akɛ, amɛná ŋmalɛi komɛi ni amɛshwɛɛɛ he kwraa, tamɔ bɔ ni eji yɛ wɔgbɛfaŋ ŋmɛnɛ lɛ. (Kanemɔ Lala 119:162-165.) No hewɔ lɛ, eyɛ mli akɛ wiemɔ ni mɛi babaoo wieɔ lɛ tsake moŋ, shi Nyɔŋmɔ baa e-Wiemɔ lɛ yi.\nBƆ NI ATE SHI AWO MƐI NI TSƆƆ BIBLIA LƐ SHISHI LƐ\n10. Yɛ John Wycliffe beiaŋ lɛ, mɛni hewɔ mɛi pii náaa Biblia lɛ eko amɛkane lɛ?\n10 Kɛjɛ blema beebe lɛ, hiɛnyiɛlɔi kɛ hiɛnaanɔbii pii efee nɔ fɛɛ nɔ ni amɛbaanyɛ koni mɛi akaná Biblia lɛ eko amɛkane. Shi mɛi komɛi ni sheɔ Nyɔŋmɔ gbeyei lɛ hu emia amɛhiɛ akɛ amɛbaahã mɛi aná Biblia lɛ amɛkane. Mɛi nɛɛ ateŋ mɔ kome ji nilelɔ kpanaa ko ni hi shi yɛ England aaafee afii 600 ni eho nɛ ni atsɛɔ lɛ John Wycliffe lɛ. John Wycliffe shwe waa ni mɔ fɛɛ mɔ aná Biblia lɛ eko ekane. Shi yɛ ebeiaŋ lɛ, mɛi ni yɔɔ England lɛ ateŋ mɛi pii náaa lɛ nakai, ejaakɛ no mli lɛ Bibliai ajara wa waa, ni niji akɛŋmalaa. Agbɛnɛ hu, amɛteŋ mɛi pii leee nikanemɔ. Kɛ́ amɛtee sɔlemɔ lɛ, akaneɔ Biblia lɛ ahãa amɛ yɛ Latin mli. Shi ŋwanejee ko bɛ he akɛ, akɛni amɛteŋ mɛi babaoo nuuu wiemɔ nɛɛ hewɔ lɛ, amɛnuuu nibii ni akaneɔ ahãa amɛ lɛ ashishi. No hewɔ lɛ, mɛni Yehowa fee koni mɛi nɛɛ hu aná jwetrii ni yɔɔ Biblia lɛ mli lɛ ahe sɛɛ?—Abɛi 2:1-5.\nJohn Wycliffe kɛ mɛi krokomɛi shwe akɛ mɔ fɛɛ mɔ aná Nyɔŋmɔ Wiemɔ lɛ eko. Ni bo hu? (Kwɛmɔ kuku 11)\n11. Mɛɛ gbɛ nɔ mɛi ná Wycliffe Biblia lɛ he sɛɛ?\n11 Yɛ afi 1382 lɛ, John Wycliffe kɛ mɛi krokomɛi tsɔɔ Biblia lɛ shishi kɛtee Blɔfo mli. Abale shishitsɔɔmɔ nɛɛ akɛ Wycliffe Biblia lɛ. Wycliffe sɛɛnyiɛlɔi lɛ, ni atsɛɔ amɛ Lollards lɛ, kɛ Biblia nɛɛ tsu nii waa. Amɛshwe ni amɛhã mɛi anu Nyɔŋmɔ Wiemɔ lɛ shishi jogbaŋŋ ni eta amɛtsuiŋ. No hewɔ lɛ, amɛnyiɛ kɛtee akrowa fɛɛ akrowa mli yɛ England maŋ lɛ mli fɛɛ ni amɛyashiɛ amɛhã mɛi. Kɛ́ amɛtee mɛi lɛ aŋɔɔ lɛ, bei pii lɛ amɛkaneɔ ŋmalɛi amɛhãa amɛ kɛjɛɔ Wycliffe Biblia lɛ mli, kɛkɛ lɛ amɛhã amɛ efãi komɛi ni akɛ niji eŋmala. Amɛshiɛmɔ nitsumɔ lɛ hã mɛi babaoo amii bashɛ Nyɔŋmɔ Wiemɔ lɛ he ekoŋŋ.\n12. Ani osɔfoi lɛ ná nɔ ni Wycliffe kɛ ewebii lɛ feɔ lɛ he miishɛɛ? Tsɔɔmɔ mli.\n12 Ani osɔfoi lɛ ná nɔ ni yaa nɔ lɛ he miishɛɛ? Dabi kwraa! Amɛhe tsɛ̃ Wycliffe, e-Biblia lɛ, kɛ Lollards lɛ, ni ji esɛɛnyiɛlɔi lɛ. Osɔfoi lɛ bua Wycliffe Bibliai lɛ fɛɛ ni amɛnine shɛ nɔ lɛ anaa ni amɛkpãtã hiɛ, ni amɛwa esɛɛnyiɛlɔi lɛ ayi. Eyɛ mli akɛ, no mli lɛ Wycliffe egbo moŋ, shi amɛye esane ni abu lɛ fɔ akɛ eji Sɔlemɔ lɛ henyɛlɔ. Kɛkɛ ni amɛhã ayatsa ewui lɛ ni asha ni akɛ lamulu lɛ shwã faa ko ni atsɛɔ lɛ Swift lɛ hiɛ. Shi enɛ hãaa miishɛɛ ni mɛi ená akɛ amɛbaakane Biblia lɛ ni amɛnu shishi lɛ naa aba shi. Yɛ afii ni nyiɛ sɛɛ lɛ amli lɛ, mɛi pii bɔi Biblia lɛ shishitsɔɔmɔ kɛ ekalamɔ yɛ Yuropa kɛ je lɛŋ hei krokomɛi koni mɛi pii aná eko amɛkane.\n“MƆ NI TSƆƆO NII NI HI HÃO”\n13. Kɛ́ wɔsusu bɔ ni fee ni aná Biblia shishitsɔɔmɔi krokomɛi lɛ he lɛ, mɛni eyeɔ ebuaa wɔ ni wɔnaa? Ni mɛɛ gbɛ nɔ enɛ hãa wɔhemɔkɛyeli lɛ mli waa?\n13 Biblia lɛ jɛ Nyɔŋmɔ mumɔ lɛŋ. Shi jeee Nyɔŋmɔ mumɔ lɛŋ ajɛ atsɔɔ Septuagint lɛ, Wycliffe Biblia lɛ, King James Version lɛ, loo shishitsɔɔmɔi krokomɛi fɛɛ ni eshwɛ lɛ ashishi. Fɛɛ sɛɛ lɛ, kɛ́ wɔhe be kɛsusu bɔ ni fee ni aná shishitsɔɔmɔi nɛɛ he lɛ, eyeɔ ebuaa wɔ ni wɔnaa akɛ Yehowa ebaa e-Wiemɔ lɛ yi, tamɔ bɔ ni ewo shi lɛ pɛpɛɛpɛ. Ani enɛ hãaa hemɔkɛyeli ni oyɔɔ akɛ, Yehowa shiwoi ni kamɔ wɔhiɛ lɛ hu baaba mli lɛ mli awa?—Yosh. 23:14.\n14. Mɛɛ gbɛ nɔ Nyɔŋmɔ Wiemɔ lɛ hãa suɔmɔ ni wɔyɔɔ kɛhã lɛ lɛ mli waa?\n14 Kɛ́ wɔsusu bɔ ni Yehowa ebaa e-Wiemɔ lɛ yi lɛ he lɛ, suɔmɔ ni wɔyɔɔ kɛhã lɛ lɛ hu mli baawa. * Bo lɛ susumɔ he okwɛ: Mɛni hewɔ Yehowa hã wɔ e-Wiemɔ lɛ? Ni mɛni hewɔ ewo shi akɛ e-Wiemɔ lɛ baahi shi kɛya naanɔ lɛ? Efee nakai ejaakɛ esumɔɔ wɔ ni eesumɔ ni etsɔɔ wɔ nii ni hi hã wɔ. (Kanemɔ Yesaia 48:17, 18.) Esa akɛ enɛ atsirɛ wɔ ni wɔ hu wɔsumɔ lɛ ni wɔbo efamɔi atoi.—1 Yoh. 4:19; 5:3.\n15. Mɛɛ sanebimɔi wɔbaahã hetoo yɛ nikasemɔ ni nyiɛ sɛɛ lɛ mli?\n15 Wɔsumɔɔ Nyɔŋmɔ Wiemɔ lɛ waa, no hewɔ lɛ, ŋwanejee ko bɛ he akɛ wɔbaasumɔ ni wɔná he sɛɛ kɛmɔ shi. Mɛni baaye abua wɔ ni wɔná wɔ aŋkro Biblia kanemɔ lɛ he sɛɛ? Kɛ́ wɔtee shiɛmɔ lɛ, mɛɛ gbɛ nɔ wɔbaanyɛ wɔye wɔbua mɛi koni amɛhiɛ asɔ Biblia lɛ? Mɛɛ gbɛ nɔ mɛi ni tsɔɔ nii yɛ wiemɔ kpoku lɛ nɔ lɛ baanyɛ ahã amɛnitsɔɔmɔ lɛ adamɔ Ŋmalɛ lɛ nɔ? Wɔbaahã sanebimɔi nɛɛ ahetoo yɛ nikasemɔ ni nyiɛ sɛɛ lɛ mli.\n^ kk. 4 Kwɛmɔ sane ni yitso ji, “Do You Need to Learn Hebrew and Greek?” (Ani Ehe Miihia Ni Okase Hebri Kɛ Hela?) ni je kpo yɛ November 1, 2009, Blɔfo Buu-Mɔɔ lɛ mli lɛ.\n^ kk. 5 Blɔfo agwaseaŋ wiemɔi ni akɛtsuɔ nii ŋmɛnɛ lɛ ekomɛi yɛ ni aná kɛjɛ King James Version lɛ mli.\n^ kk. 14 Kwɛmɔ akrabatsa ni yitso ji, “ Ba Ni Obakwɛ!”\nBa Ni Obakwɛ!\nYɛ April 3, 2017 lɛ, agbele blema Bibliai atoohe ko naa yɛ wɔnitsumɔhe yitso ni yɔɔ Warwick, yɛ New York, yɛ U.S.A. lɛ. Awo nibii atoohe nɛɛ fã ko gbɛ́i akɛ, “Biblia Lɛ Kɛ Nyɔŋmɔ Gbɛ́i Lɛ.” Akɛ blema Bibliai ni ewa waa akɛ obaana eko ŋmɛnɛ kɛ blema nibii krokomɛi ni kɔɔ Biblia lɛ he lɛ ewo jɛmɛ, ni yɛ be kɛ beiaŋ lɛ, atsakeɔ. Ofainɛ, ba ni obakwɛ Bibliai atoohe nɛɛ kɛ blema nibii atoohei krokomɛi ni yɔɔ wɔnitsumɔhe yitso lɛ. Ofainɛ, yaa www.jw.org ni otsɔɔ be ni obaaba. Kwɛmɔ WƆHE SAJI > NITSUMƆHE NINE KƐ SHISHARAMƆ.\nKɛmaje Mɔ Ko Kɛmaje Mɔ Ko “Wɔ-Nyɔŋmɔ Lɛ Wiemɔ Lɛ Aaadamɔ Shi Kɛaatee Naanɔ”


KANEMƆ YƐ Afrikaans Albania Amharic Arabic Arabic (Lebanon) Armenia Azerbaijani Azerbaijani (Cyrillic) Bislama Blɔfo Brazil Mumuii Awiemɔ Bulgaria Cambodia Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Dutch Efik Estonia Ewe Fiji Finland French Ga Georgia Germany Gun Haitian Creole Hausa Hebri Hela Hiligaynon Hindi Hindi (Roman) Hungary Iban Iceland Igbo Iloko Indonesia Isoko Italia Japan Kamba Karen (S'gaw) Kazakh Kazakh (Arabic) Kiluba Kinyarwanda Kirghiz Kirundi Korea Latvia Lingala Lithuania Luganda Macedonia Malagasy Malay Malayalam Malta Mongolia Myanmar Nepali Norway Nzema Oromo Ossetia Pangasinan Papiamento (Aruba) Papiamento (Curaçao) Persia Poland Portugal (Portugal) Portuguese (Brazil) Punjabi Quechua (Bolivia) Quichua (Imbabura) Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Shona Sinhala Slovak Slovenia Spania Swahili Sweden Tagalog Tamil Tatar Telugu Thailand Tsonga Turkey Turkmen Tzotzil Ukrain Urdu Urhobo Vietnam Xhosa Yoruba Zulu\n:-( Kɛ́ okɛtsuuu nii jogbaŋŋ lɛ, ebaanyɛ efite okɛ onanemɛi ateŋ—ni ebaanyɛ efite ogbɛ́i po.\nOblahii kɛ oblayei pii naa tɛst mɛsej kɛ ehenɔi lɛ akɛ gbɛ ni hi fe fɛɛ ni atsɔɔ nɔ akɛ mɛi gbaa sane. Tɛst mɛsej kɛ ehenɔi lɛ hãa onyɛɔ okɛ mɔ fɛɛ mɔ ni oyɔɔ enɔmba loo e-mail adrɛs lɛ sharaa—ja ofɔlɔi egu bo nakai feemɔ.\n“Mipapa sumɔɔɔ ni mi kɛ minyɛmi yoo lɛ kɛ hii gbaa sane yɛ mobail foŋ nɔ. Kɛ́ wɔkɛ nuu ko baagba sane po lɛ, no lɛ esa akɛ wɔfee nakai yɛ tɛlifoŋ ni yɔɔ asa lɛ nɔ lɛ nɔ, be ni mɛi krokomɛi yɛ jɛmɛ.”—Lenore.\n“Kɛ́ okwɛɛɛ ohe nɔ jogbaŋŋ yɛ mɛi ni okɛ onɔmba hãa lɛ ahe lɛ, abaanyɛ akɛ tɛst mɛseji loo mfonirii ni osumɔɔɔ asɛndi bo.”—Scott.\n“Kɛ́ yoo ji bo ni ofɔɔ nuu ko tɛstimɔ, loo nuu ji bo ni ofɔɔ yoo ko tɛstimɔ lɛ, ewaaa kwraa akɛ obaaná suɔmɔ ohã mɔ lɛ.”—Steven.\nSane ko ni ba diɛŋtsɛ: “Mikɛ oblanyo ko bɔi naanyo bɔɔ, ni wɔtɛstiɔ wɔhe waa. Misusu akɛ nanemɛi kɛkɛ ji wɔ. Shi mileee akɛ naagba ko yɛ bɔ ni mikɛ lɛ bɔɔ gbagbalii lɛ he, kɛyashi be ko ni ekɛɛ mi akɛ etsui emɔ mi, ni ená suɔmɔ ehã mi. Kɛ́ misusu nɔ ni ba lɛ he, minuɔ he akɛ kulɛ esaaa akɛ mikɛ lɛ bɔɔ gbagbalii, ni mitɛstiɔ lɛ waa nakai.”—Melinda.\nTɛst mɛseji kɛ ehenɔi lɛ asɛndimɔ yɛ mlɛo waa—ni kɛ́ onine shɛ eko nɔ lɛ, eyɛ miishɛɛ—ni no hãa kɛ́ mɔ ko miisɛndi eko lɛ, ewaaa akɛ ehiɛ baakpa nɔ akɛ abaanyɛ anu nɔ ni esɛndiɔ lɛ shishi ekroko.\n“Kɛ́ ootɛst mɔ ko lɛ, mɔ lɛ nyɛŋ ena bɔ tuuntu ni onuɔ he ohãa kɛ bɔ ni otaoɔ owie nakai sane lɛ yɛ sane ni okɛmajeɔ lɛ lɛ mli—kɛ́ okɛ okadii po fata sane lɛ he. Ebaanyɛ ekɛ naataamɔi aba.”—Briana.\n“Mile oblayei komɛi ni yɛ saji komɛi ni amɛsɛndi amɛhã oblahii komɛi hewɔ lɛ, anaa amɛ akɛ amɛsumɔɔ hii waa, ni enɛ efite amɛgbɛ́i.”—Laura.\nBiblia lɛ kɛɔ akɛ: “Mɛi kpakpai susuɔ sane he dani amɛhãa hetoo.” (Abɛi 15:28, Good News Translation) Mɛni wɔkaseɔ yɛ ŋmalɛ nɛɛ mli? Kɛ́ obaasɛndi sane ko lɛ, kanemɔ lɛ jogbaŋŋ dani osɛndi!\n“Ewaaa akɛ ohiɛ baaje ohe nɔ yɛ be ni esa akɛ otɛst lɛ he. Bei komɛi lɛ, ebaa lɛ akɛ be ni mikɛ mɔ ko miigba sane loo mikɛ mɛi ta okpɔlɔ he wɔmiiye nii lɛ, nakai beiaŋ nɔŋŋ lɛ miitɛst mɔ ko.”—Allison.\n“Eyɛ oshara waa akɛ obaatɛst mɛi be ni oodraivi. Kɛ́ ojie ohiɛ yɛ gbɛ lɛ nɔ lɛ, obaanyɛ oná oshara.”—Anne.\n;-)Okɛ ŋaawoi ni ofɔlɔi kɛhãa bo lɛ atsu nii.—Kolosebii 3:20.\n;-)Okɛ onɔmba akahã mɔ fɛɛ mɔ kɛkɛ. Kɛ́ ojɛɔ bulɛ mli okpoɔ akɛ okɛ ohe saji—ni ofoŋ nɔmba hu fata he lɛ—baahã mɛi lɛ, onáa hesai ni he baahia bo be ni odaa lɛ.\n;-)Kɛ́ okɛ mɔ ko bako gbeekpamɔ akɛ nyɛbaabote gbalashihilɛ mli lɛ, okɛ saji ni baahã mɔ lɛ anu he akɛ osumɔɔ lɛ lɛ akamaje lɛ. Kɛ́ jeee nakai lɛ nyɛbaaná suɔmɔ nyɛhã nyɛhe, ni enɛ kɛ naagbai pii baaba.\n“Yɛ foŋ kɛ nitsumɔ gbɛfaŋ lɛ, mifɔlɔi yɛ hekɛnɔfɔɔ yɛ mimli akɛ mikɛtsuuu nii bɔ ni esaaa, no hewɔ lɛ amɛshiɔ mi koni mahala mɛi ni masumɔ ni mikɛ amɛnɔmbai awo mifoŋ lɛ nɔ.—Briana.\n;-)Dani obaabɔi sane ni obaasendi lɛ taipimɔ lɛ, bi ohe akɛ, ‘Yɛ shihilɛ nɛɛ mli lɛ, ani tɛstimɔ ji gbɛ ni ja ni esa akɛ matsɔ nɔ mikɛ mɔ nɛɛ awie?’ Ekolɛ, ebaahi akɛ obaatswa mɔ lɛ loo omɛ koni okɛ mɔ lɛ awie hiɛ kɛ hiɛ.\n;-)Okɛ saji ni onyɛŋ okɛɛ mɔ lɛ hiɛ kɛ hiɛ lɛ akamaje lɛ. Oblayoo ko ni atsɛɔ Sarah, ni eye afii 23 lɛ, wie akɛ: “Kɛ́ ole akɛ esaaa akɛ akɛ naabu wieɔ lɛ, belɛ, esaaa akɛ akamajeɔ hu.\n“Kɛ́ mɔ ko kɛ yakayaka mfoniri ko maje bo lɛ, kɛɛmɔ ofɔlɔi. Enɛ baabu ohe, ni ebaahã ofɔlɔi aná hekɛnɔfɔɔ yɛ omli.”—Sirvan,\n;-)Tsɔ hiɛ okpɛ oyiŋ yɛ bei ni okɛ omobail foŋ lɛ tsuŋ nii lɛ he. Oblayoo ko ni atsɛɔ lɛ Olivia lɛ wie akɛ: “Kɛ́ mikɛ mɛi tara shi wɔmiiye nii, loo miikase nii lɛ, mihãaa mifoŋ lɛ ahi mihe. Kɛ́ miyɛ Kristofoi akpeei ashishi lɛ, migbeɔ mifoŋ lɛ, bɔ ni afee ni ekaba akɛ makwɛ nɔ.”\n;-)Susumɔ mɛi krokomɛi ahe. (Filipibii 2:4) Kɛ́ okɛ mɔ ko miigba sane hiɛ kɛ hiɛ lɛ, kaasɛndi tɛst mɛsej.\n“Miwo mihe mlai; eko ji akɛ, kɛ́ miyɛ minanemɛi ateŋ lɛ mitɛstiŋ mɔ ko, ja ehe miihia ni mafee nakai. Kɛfata he lɛ, mikɛ minɔmba hãaa mɛi ni mileee amɛ.”—Janelly.\nHetoo ni ja: B. Kɛ́ nɔ ko etsĩii nyɛnaa lɛ, no lɛ ehi jogbaŋŋ akɛ nyɛbaakpe kɛsusu mligbalamɔ nɛɛ he, ejaakɛ eji hiɛdɔɔ sane.—Luka 6:31.\nHetoo ni ja: A. Saji kɛ mfonirii ni kɔɔ bɔlɛnamɔ he ni akɛsɛndiɔ mɛi lɛ gbeɔ mɔ fɛɛ mɔ ni he baa sane lɛ mli lɛ he guɔ. Okɛ ohe akawo nifeemɔ nɛɛ mli!—Efesobii 5:3, 4.\nHetoo ni ja: B. Obaanyɛ omɛ koni sɛɛ mli lɛ okane mɛseji lɛ. Okɛ oweku lɛ aye klɛŋklɛŋ gbɛhe.—Filipibii 1:10.\nKɛmaje Mɔ Ko Kɛmaje Mɔ Ko Mɛni Esa akɛ Male yɛ Tɛst Mɛsej kɛ Ehenɔi lɛ Ahe?


Bɔfoi 18 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nBɔfoi Lɛ Anitsumɔi 18:1-28\nPaulo shiɛmɔ yɛ Korinto (1-17)\nEku esɛɛ etee Antiokia ni yɔɔ Siria lɛ (18-22)\nPaulo shi etee Galatia kɛ Frigia (23)\nAye abua Apolo, mɔ ni naa tse lɛ (24-28)\n18 Enɛ sɛɛ lɛ, eshi Atene ni eba Korinto. 2 Ni ena Yudanyo ko ni atsɛɔ lɛ Akwila+ kɛ eŋa Priskila. Afɔ Akwila yɛ Ponto ni ejɛ Italia eba etsɛko, ejaakɛ Klaudio efã akɛ Yudafoi lɛ fɛɛ ashi Roma. No hewɔ lɛ, etee amɛŋɔɔ, 3 ni akɛni ekɛ amɛ fɛɛ tsuɔ nitsumɔ kome hewɔ lɛ, ehi amɛshĩa lɛ, ni ekɛ amɛ tsu nii,+ ejaakɛ nɔ ni amɛtsuɔ ji, amɛfeɔ mama tsũi. 4 Hejɔɔmɔ Gbi fɛɛ Hejɔɔmɔ Gbi+ nɔ lɛ, eyahãa wiemɔ* yɛ kpeehe+ lɛ ni etsɔɔ Yudafoi kɛ Greekbii ayiŋ. 5 Agbɛnɛ, be ni Sila+ kɛ Timoteo+ fɛɛ kpeleke shi kɛjɛ Makedonia kɛba lɛ, Paulo kɛ be babaoo shiɛ wiemɔ lɛ, ni eye Yudafoi lɛ odase kɛtsɔɔ akɛ Yesu ji Kristo lɛ.+ 6 Shi be ni amɛtee nɔ amɛte shi amɛwo lɛ, ni amɛwie wiemɔi fɔji lɛ, ekpokpo etadei lɛ amli+ ni ekɛɛ amɛ akɛ: “Nyɛlá abua nyɛ diɛŋtsɛ nyɛyiteŋ.+ Mi lɛ, miyeee mɔ ko lá yi sɔ̃.+ Kɛjɛ be nɛɛ nɔ kɛyaa lɛ, maya jeŋmajiaŋbii lɛ aŋɔɔ.”+ 7 No hewɔ lɛ, eje jɛmɛ* ni etee nuu Nyɔŋmɔ jálɔ ko ni atsɛɔ lɛ Titio Yusto lɛ shĩa, eshĩa lɛ kpɛtɛ kpeehe lɛ. 8 Shi Krispo,+ ni ji onukpa ni kwɛɔ kpeehe lɛ nɔ lɛ, he Nuŋtsɔ lɛ nɔ eye, ni eshĩabii lɛ fɛɛ hu fee nakai nɔŋŋ. Ni Korintobii lɛ ateŋ mɛi babaoo ni nu lɛ he amɛye ni abaptisi amɛ. 9 Agbɛnɛ nyɔɔŋ lɛ, Nuŋtsɔ lɛ tsɔ ninaa ko nɔ ekɛɛ Paulo akɛ: “Kaashe gbeyei, shi yaa nɔ owie ni okamua onaa, 10 ejaakɛ mikɛ bo yɛ,+ ni mɔ ko mɔ ko etaŋ ohe ni eye bo awui; ejaakɛ miyɛ mɛi pii yɛ maŋ nɛɛ mli.” 11 No hewɔ lɛ, ehi jɛmɛ afi kome kɛ nyɔji ekpaa, ni etsɔɔ Nyɔŋmɔ wiemɔ lɛ yɛ amɛteŋ. 12 Be ni Galio yeɔ prokɔnsɔl* yɛ Akaia lɛ, Yudafoi lɛ fee ekome kɛte shi amɛwo Paulo ni amɛkɛ lɛ tee kojomɔ sɛi lɛ hiɛ, 13 amɛkɛɛ: “Gbɔmɔ nɛɛ miikɔne mɛi ayiŋ koni amɛjá Nyɔŋmɔ yɛ gbɛ ni mla lɛ eŋmɛɛɛ gbɛ nɔ.” 14 Shi be ni Paulo miiba ebagbele enaa ni ewie lɛ, Galio kɛɛ Yudafoi lɛ akɛ: “Nyɛ Yudafoi, anɔkwa, eji nɔ ko gbonyo loo efɔŋ ko ni yɔɔ hiɛdɔɔ nuu nɛɛ efee kulɛ, ebaafee nɔ ni nilee yɔɔ mli akɛ mato mitsui shi kɛbo nyɛ toi. 15 Shi kɛ́ eji wiemɔi kɛ gbɛ́ii kɛ nyɛ diɛŋtsɛ nyɛmla lɛ ahe saji ahe ŋwanejei lɛ,+ nyɛ diɛŋtsɛ nyɛyakwɛa nɔ. Misumɔɔɔ akɛ mikojoɔ nɛkɛ saji.” 16 Kɛkɛ ni eshwie amɛ kɛje kojomɔ sɛi lɛ hiɛ. 17 No hewɔ lɛ, amɛ fɛɛ amɛmɔ Sostene,+ onukpa ni kwɛɔ kpeehe lɛ nɔ lɛ, ni amɛbɔi lɛ yii yɛ kojomɔ sɛi lɛ hiɛ. Shi Galio efeee nibii nɛɛ ahe nɔ ko kwraa. 18 Shi be ni Paulo ehi shi gbii saŋŋ efata he lɛ, ekɛ nyɛmimɛi lɛ ye shɛɛ ni ebote lɛlɛ mli kɛtee Siria, ni Priskila kɛ Akwila kɛ lɛ tee. Ehã aku eyitsɔi lɛ nɔ yɛ Kenkrea,+ ejaakɛ ewo Nyɔŋmɔ shi. 19 Ni amɛyashɛ Efeso, ni eshi amɛ yɛ jɛmɛ; shi ebote kpeehe lɛ ni ekɛ Yudafoi lɛ yasusu nii ahe.+ 20 Eyɛ mli akɛ amɛtee nɔ amɛkɛɛ lɛ akɛ ekɛ amɛ ahi shi be fioo kɛfata he moŋ, shi ekpɛlɛɛɛ, 21 moŋ lɛ, ekɛ amɛ ye shɛɛ ni ekɛɛ amɛ akɛ: “Kɛ́ Yehowa* miisumɔ lɛ, maku misɛɛ maba nyɛŋɔɔ ekoŋŋ.” Ni ewo lɛlɛ kɛjɛ Efeso 22 ni ekpeleke shi kɛba Kaisarea. Ni ekwɔ kɛtee* eyaŋa asafo lɛ, ni ekpeleke shi kɛba Antiokia.+ 23 Be ni ehi jɛmɛ be fioo lɛ, eshi ni etee maŋ fɛɛ maŋ ni yɔɔ Galatia kɛ Frigia kpokpai lɛ anɔ+ lɛ mli, ni eyawaje kaselɔi lɛ fɛɛ.+ 24 Agbɛnɛ, Yudanyo ko ni atsɛɔ lɛ Apolo+ ni afɔ lɛ yɛ Aleksandria lɛ ba Efeso; eji nuu ni naa tse, ni ele Ŋmalɛ lɛ mli jogbaŋŋ. 25 Atsɔɔ* nuu nɛɛ Yehowa* gbɛ lɛ he nii, ni akɛni eyɛ ekãa yɛ mumɔ lɛ naa hewɔ lɛ, ewieɔ ni etsɔɔ Yesu he nii yɛ gbɛ ni ja nɔ, shi Yohane baptisimɔ lɛ kɛkɛ ele. 26 Ekɛ ekãa bɔi wiemɔ yɛ kpeehe lɛ, ni be ni Priskila kɛ Akwila+ nu ewiemɔ lɛ, amɛhã eba amɛŋɔɔ ni amɛgbála Nyɔŋmɔ gbɛ lɛ mli jogbaŋŋ amɛtsɔɔ lɛ. 27 Agbɛnɛ hu, akɛni Apolo miitao ni efo mli kɛya Akaia hewɔ lɛ, nyɛmimɛi lɛ ŋma wolo amɛyahã kaselɔi lɛ ni amɛwo amɛ hewalɛ akɛ amɛhere lɛ hiɛmɛɛ. No hewɔ lɛ, be ni eyashɛ jɛmɛ lɛ, eye ebua mɛi ni etsɔ Nyɔŋmɔ dromɔ lɛ nɔ amɛbahe Nuŋtsɔ lɛ nɔ amɛye lɛ waa; 28 ejaakɛ ekɛ hewalɛ babaoo tsɔɔ naa fitsofitso yɛ faŋŋ akɛ Yudafoi lɛ asusumɔ lɛ ejaaa, ni ejɛ Ŋmalɛ lɛ mli etsɔɔ amɛ faŋŋ akɛ Yesu ji Kristo lɛ.+\n^ Loo “ekɛ mɛi yasusuɔ nii ahe.”\n^ Ni ji, kpeehe lɛ.\n^ Eeenyɛ efee akɛ, etee Yerusalem.\n^ Loo “Akɛ naabu etsɔɔ.”


Kung Fu Nɔlɔ Ko Hwu Kɛ Si Dami Sane Nɛ A Yi, Kɛ Basabasa Peemi | Baiblo ɔ Tsakeɔ Nihi A Si Himi\nKANE NGƐ Afrikaans Albanian Amharic Arabic Armenian Aymara Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Lingala Lithuanian Luganda Luo Macedonian Malagasy Malay Maltese Maya Myanmar Nepali Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spania Sranantongo Swahili Swahili (Congo) Swedish Tagalog Tahitian Tatar Thai Tigrinya Tshiluba Tsonga Turkish Twi Ukrainian Umbundu Vietnamese Xhosa Yoruba Zande Zapotec (Isthmus) Zulu\nI Hwu Kɛ Si Dami Sane Nɛ A Yi, Kɛ Basabasa Peemi\nAntoine Touma nya mi munyu\nJEHA NƐ A FƆ LƐ: 1960\nHE NƐ E JE: LEBANON\nBƆ NƐ E NGƐ HA BE KO NƐ BE: E LE KUNG FU NƆMI WAWƐƐ\nA lɛ mi ngɛ Rmaysh, nɛ kɛ Israel kɛ Lebanon huzu ɔ he kɛ we, jamɛ a be ɔ mi ɔ, a ngɛ ma mi ta hwue. I kai kaa oplɛmihi nɛ a pu ngɛ zu mi fɛ, nɛ e poo nihi nɛ a li ta a he nɔ́ ko ɔ a ninehi loo a nanehi. Si himi ɔ mi wa, nɛ awi yemi kɛ basabasa peemi gbɛ fĩa.\nWa weku ɔ yaa Katoliki Sɔlemi ɔ fã ko nɛ a tsɛɛ ke Maronite ɔ. Be tsuaa be ɔ, ye Papaa bɔɔ mɔde nɛ e haa wɔ nimli 12 nɛ wa ngɛ weku ɔ mi ɔ wa hiami níhi, se ye Yayo bɔɔ mɔde kaa e ma ha nɛ wɔ tsuo waa ya sɔlemi. Be bɔɔ se ɔ, i ba na kaa sɔlemi ɔ ngɛ kaa nihi tsuo nɛ a ngɛ wa kpɔ ɔ mi ɔ, ejakaa sɔlemi ɔ nyɛ we nɛ e ye bua nihi nɛ a ngɛ haoe ɔ.\nBenɛ i ngɛ wae ɔ, i ba ná kung fu nɔmi he bua jɔmi wawɛɛ. I lua ye he nɛ i kase bɔ nɛ i kɛ ye nanehi kɛ ye ninehi kɛ ní kpahi maa nɔ kunɔ ha. I de ye he ke, ‘I be nyɛe nɛ ma ha nɛ ta hwumi se nɛ po, se ke e hí kulaa a, ma nyɛ ma ha nɛ nihi ma kpa basabasa peemi.’ Be tsuaa be nɛ ma na nihi enyɔ nɛ a ngɛ kunɔ nɔe ɔ, i kɛ ye he ya woɔ mi oya nɔuu. Ye tsui gbaa ye nya wawɛɛ, lɔ ɔ nɔ́ ko nyafii kɛkɛ ye mi mi fu. Nihi nɛ a ngɛ Lebanon woyi je ɔ tsuo yeɔ mi gbeye, ejakaa i ngɛ imi nitsɛ ye ta hwue kɛ ngɛ dami sane nɛ a yi, kɛ basabasa peemi sie.\nNgɛ jeha 1980 ɔ mi ɔ, i kɛ ye he ya bɔ kung fu nɔmi kuu ko ngɛ Beirut. E ngɛ kaa daa ligbi ɔ, a fɔɔ oplɛmihi, nɛ a fiaa tuhi mohu, se i yaa nɛ i ya kaseɔ kung fu ɔ nɔmi. Níhi nɛ i peeɔ ngɛ ye si himi mi pɛ ji ní yemi, kɛ si hwɔmi, nɛ i peeɔ ye ní kaa Bruce Lee nɛ ji Amerika no nɛ e se je China nɛ e peeɔ sini, nɛ e he be ngɛ kung fu nɔmi mi ɔ pɛpɛɛpɛ. I pee ye yi bwɔmi kaa bɔ nɛ e pee e nɔ́ ɔ, i kase bɔ nɛ e nyɛɛ ha, kɛ bɔ nɛ e kpaa ngmla ha ke e ngɛ kung fu nɔe ɔ. Daa nɛ ɔ, i tu ye hɛ mi.\nOti nɛ i kɛ ma ye hɛ mi ji kaa ma hia kɛ ya hi China, nɛ ma ba pee nɔ ko nɛ e he be ngɛ kung fu nɔmi mi. Gbɔkuɛ ko benɛ ye hɛ dɔ nɛ i ngɛ kung fu nɔmi kasee kɛ ngɛ ye he dlae konɛ ma hia blɔ kɛ ya China a, i nu nɛ nɔ ko fia ye sinya a. Ye huɛ ko nɛ e ngɔ Yehowa Odasefohi enyɔ kɛ ba ye ngɔ. Jamɛ a be ɔ mi ɔ, i wo he mi kami tade yumu ko, nɛ latsa pɔ mi, kɛkɛ nɛ i de mɛ ke, “I li Baiblo ɔ he nɔ́ ko.” I li kaa kɛ je jamɛ a be ɔ mi ɔ, ye si himi ma tsake.\nOdasefo ɔmɛ ngɔ Baiblo ɔ kɛ tsɔɔ mi nɔ́ he je nɛ adesahi be nyɛɛ maa po dami sane nɛ a yi kɛ basabasa peemi se ɔ. A tsɔɔ mi kaa nɔ tutuutu nɛ e ngɔɔ haomi nɛ ɔmɛ kɛ baa a ji Satan Abosiami. (Kpojemi 12:12) Bɔ nɛ Odasefo ɔmɛ a he jɔ ha, kɛ bɔ nɛ a ngɛ nɔ mi mami ngɛ nɔ́ nɛ a ngɛ dee ɔ he ɔ ha nɛ ye bua jɔ a he. Jehanɛ hu, ye bua jɔ saminya benɛ a tsɔɔ mi kaa Mawu ngɛ biɛ ɔ. (La 83:18) A kɛ mi kane 1 Timoteo 4:8 nɛ deɔ ke: “Nɔmlɔ tso ɔ he mi kami ɔ, se nami bɔɔ kɛkɛ lɛ ngɛ he, se mumi mi nɔ́ ɔ lɛɛ kaa bɔ nɛ a wo si ɔ, e he ngɛ se nami babauu ngɛ je nɛ ɔ mi, kɛ nɔ́ nɛ maa ba a mi tete” ɔ hulɔ. Munyu nɛ ɔmɛ ná ye nɔ he wami wawɛɛ nitsɛ.\nAywilɛho sane ji kaa, Odasefo ɔmɛ bɛ ye ngɔ hu ejakaa ye wekuli ɔmɛ de mɛ ke a ko ba ye ngɔ hu. Se i ma ye juɛmi nya si kaa ma kpa kung fu kasemi nɛ ma bɔni Baiblo ɔ kasemi. Ye nyɛmimɛ nyumu ɔmɛ a bua jɔɛ juɛmi nɛ i pee ɔ he, se i fia ye pɛɛ si kaa ma hla Yehowa Odasefo ɔmɛ a se blɔ konɛ a kɛ mi nɛ kase Baiblo ɔ.\nI ya nɔ nɛ i hla Odasefo ɔmɛ, se i nɛ́ mɛ. Ngɛ jamɛ a be ɔ mi nɔuu ɔ, ye papaa ba gbo tlukaa, nɛ wa weku ɔ kɛ nyagbahi kpe, nɛ enɛ ɔ ha nɛ i hao wawɛɛ. Jamɛ a be ɔ mi ɔ, i ngɛ ní tsue ngɛ tsu mami ní tsumi ko mi. Ligbi ko ɔ, nɔ ko nɛ i kɛ lɛ tsuɔ ní nɛ a tsɛɛ lɛ Adel ɔ bi mi nɔ́ he je nɛ i hao ɔ. E kɛ mi bɔni gbogboehi a si temi he hɛ nɔ kami nɛ Baiblo ɔ tu he munyu ɔ he ní sɛɛmi. Odasefo no nɛ ngɛ suɔmi, nɛ e mi mi hi nɛ ɔ to e tsui si ha mi, nɛ e kɛ mi kase Baiblo ɔ nyɔhiɔ nɛɛ.\nBe nɛ ni kasemi ɔ ngɛ nɔ yae ɔ, i na kaa e sa nɛ ma pee tsakemihi ngɛ ye si himi mi. E he wa ha mi kaa ma pee tsakemi ejakaa níhi peeɔ mi tai, nɛ ye mi mi hu fuɔ mlamlaamla. I kase ngɛ Baiblo ɔ mi kaa e sa nɛ ma ye ye he nɔ, nɛ ye mi mi ko fu mla. Kaa nɔ hyɛmi nɔ́ ɔ, ngɛ Mateo 5:44 ɔ, Yesu ngɔ ga womi kɛ ha ke: “Nyɛɛ suɔ nyɛ he nyɛli, nɛ nyɛɛ sɔle ha nihi nɛ waa nyɛ yi mi.” Jehanɛ hu, Roma Bi 12:19 ɔ bɔ kɔkɔ ke: “Nyɛ ko ye nyɛ nitsɛmɛ nyɛ he lue, . . . ejakaa ngmami ɔ deɔ ke, ‘“Ye nɔ ji lue yemi; Imi ma pee kɛ to nane mi.” Nyɔmtsɛ ɔ lɛ de.’” Ngmami nɛ ɔmɛ kɛ ngmami kpahi ye bua mi, nɛ bɔɔbɔɔbɔɔ ɔ, ye he jɔ.\nE ngɛ mi kaa sisije ɔ, ye weku ɔ sume nɛ i kɛ Yehowa Odasefohi nɛ kase Baiblo ɔ mohu lɛɛ, se amlɔ nɛ ɔ, a suɔ Odasefohi a sane. Ngɛ anɔkuale mi ɔ, ye nyɛminyumu ɔmɛ a ti nɔ kake ba piɛɛ ye he kɛ ngɛ Yehowa jae, nɛ benɛ ye Yayo ngɛ wami mi ɔ, e tuɔ Odasefohi a he munyu kpakpa.\nJehanɛ hu, Yehowa dloo mi yo kpakpa nɛ yeɔ anɔkuale nɛ a tsɛɛ lɛ ke Anita, nɛ waa kɛ wa be tsuo ngɛ sane kpakpa a fiɛɛe. Kɛ je jeha 2000 ɔ mi kɛ ma nɛ ɔ, i kɛ ye yo Anita wa ngɛ Eskilstuna ngɛ Sweden, nɛ wa ngɛ nihi nɛ a tuɔ Arab gbi ɔ Baiblo ɔ tsɔɔe.\nLoloolo ɔ, e dɔɔ mi kaa basabasa peemi ha nɛ nihi ngɛ nɔ́ nae. Se akɛnɛ i le nɔ́ he je nɛ nihi ngɛ nɔ́ nae, nɛ i le hu kaa e be kɛe nɛ Mawu maa po nɔ́ nami se he je ɔ, e ha nɛ ye bua jɔ, nɛ ye tsui nɔ ye mi.—La 37:29.\nI kɛ ye yo wa ngɛ fiɛɛmi ní tsumi ɔ tsue kɛ bua jɔmi. Wa suɔ kaa wa maa tsɔɔ nihi Yehowa he ní


Bɔ Ni Wɔɔfee Wɔkɛ Namɛi Feɔ Yehowa Suɔmɔnaa Nii Ŋmɛnɛ? Wolo Lɛ Atsu Nii\nAto Namɛi Feɔ Yehowa Suɔmɔnaa Nii Ŋmɛnɛ? wolo lɛ he gbɛjianɔ koni akɛ Biblia mli nikaselɔi akase be fɛɛ be ni akɛ amɛ baakase nii lɛ. Abaanyɛ akɛ amɛ akase dani aje nikasemɔ lɛ eko fɛɛ eko shishi loo kɛ́ agbe naa. * Nikasemɔ 1 kɛyashi 4 lɛ hãa nikaselɔi lɛ naa mɛi ni wɔji, nikasemɔ 5 kɛyashi 14 lɛ hãa amɛleɔ nibii ni wɔfeɔ lɛ he saji, ni nikasemɔ 15 kɛyashi 28 lɛ hãa amɛleɔ wɔgbɛjianɔtoo lɛ he saji babaoo. Ehi akɛ nyɛbaato naa kɛkase nii lɛ bɔ ni nikasemɔi lɛ yɔɔ yɛ wolo lɛ mli lɛ, ja ekolɛ nyɛmiitao ni nyɛsusu nikasemɔ pɔtɛɛ ko he kɛtsu yiŋtoo ko he nii. Nikasemɔ lɛ eko fɛɛ eko yɛ baafa kome pɛ, ni abaanyɛ asusu he yɛ minitii enumɔ kɛmiimɔ nyɔŋma mli.\nBi sane ni ji nikasemɔ lɛ saneyitso lɛ\nNyɛkanea kukuji lɛ amli; nyɛbaanyɛ nyɛkane fɛɛ kɛyagbe naa loo nyɛbaanyɛ nyɛkane yɛ kukuji lɛ anaa\nNyɛsusua nɔ ni nyɛkaneɔ lɛ he. Nyɛsusua sanebimɔi ni yɔɔ baafa lɛ shishigbɛ lɛ kɛ mfonirii lɛ ahe. Nyɛkanea ŋmalɛi ni atsɛ yisɛɛ shi aŋmalako amɛmli wiemɔi lɛ ateŋ nɔ ni sa, ní nyɛsusu he. Hã ena akɛ saneyitsei bibii ni adiki mli lɛ hãa nikasemɔ lɛ saneyitso lɛ hetoo\nKɛ́ akrabatsa ni ji, “Taomɔ Nibii Krokomɛi Kɛfata He” yɛ nikasemɔ lɛ mli lɛ, nyɛkanea, ni owo nikaselɔ lɛ hewalɛ ni ekɛ ŋaawoo ni akɛhã yɛ jɛmɛ lɛ atsu nii\n^ kk. 3 Nɔ ni yɔɔ Intanɛt lɛ nɔ lɛ ji wolo lɛ ehee fe fɛɛ ni yɔɔ.


Yehowa Egbele Mihiŋmɛi\nBuu-Mɔɔ | July 2012\nKANEMƆ YƐ Amharic Blɔfo Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Denmark Dutch Ga Georgia Germany Hiligaynon Hungary Igbo Italia Korea Lithuania Myanmar Ndebele Norway Ossetia Poland Portuguese (Brazil) Romania Sesotho (Lesotho) Setswana Slovak Slovenia Swahili Turkey Ukrain\nMɔ ni gba ji Patrice Oyeka\nNo mli lɛ hulu miihe anyɔ shi. Mihi shi gbi kome ekoŋŋ ní minaaa nɔ ko naa—mishwila, ni mihe efee shoo kɛta redio ko he miibo nɔ fɛɛ nɔ ni afeɔ lɛ toi—ni mikpɛ miyiŋ akɛ magbe mihe ejaakɛ minii yɛ mɔbɔ. Mitsɔ tsofa ko ní ebɔɔ yɔɔ mli miwo nu kɛ kɔɔpoo ni ma okpɔlɔ lɛ nɔ yɛ mihiɛ lɛ mli. Mite shi akɛ miyaju mihe naagbee nɔ, ni masaa mihe fɛfɛo dani manu ebɔɔ lɛ koni magbo. Mɛni hewɔ mitao akɛ magbe mihe lɛ? Ni te fee tɛŋŋ ni miyɔɔ wala mli lolo ni migbaa sane nɛɛ?\nAFƆ mi February 2, 1958, yɛ Kasaï Oriental kpokpaa lɛ nɔ yɛ Democratic Republic of the Congo. Mipapa gbo beni miye afii nɛɛhu, ni minyɛmi nuu nukpa ji mɔ ni kwɛ mi.\nBeni migbe skul naa lɛ, miná nitsumɔ yɛ amã tsei ŋmɔ ko mli. Gbi ko leebi yɛ afi 1989 mli beni miiŋmala minitsumɔ lɛ he nibii komɛi yɛ ɔfis lɛ, shi kome too beni mana lɛ, mihiɛ ewo duŋ kwraa. Misusu akɛ agbe kane, shi minu akɛ tsɔne ni haa sarawa hewalɛ lɛ miigbɛɛ lolo, ni jeŋ hu etsɛre! Mitsui fã waa, ni miyɔse akɛ minaaa nɔ ko nɔ ko, ni wolo ni kã mihiɛ lɛ po minaaa!\nNɔŋŋ kɛkɛ ni mitsɛ mɛi ni tsuɔ nii yɛ mishishi lɛ ateŋ mɔ kome koni ekɛ mi ayana datrɛfonyo ni yɔɔ helatsamɔhe lɛ. Datrɛfonyo lɛ kɛɛ akɛ mi ayana datrɛfonyo ko ni he esa yɛ maŋtiase lɛ mli. Ena akɛ mihiŋmɛiiaŋ fãji lɛ ekomɛi etserɛ ni nɔ ni feɔ mi lɛ yɛ hiɛdɔɔ waa, no hewɔ lɛ ekɛ mi tee Kinshasa, ni ji maŋtiase lɛ.\nMiyana hiŋmɛi datrɛfoi babaoo yɛ Kinshasa, shi amɛteŋ mɔ ko kwraa nyɛɛɛ atsa mi. Beni mihi helatsamɔhe lɛ gbii 43 sɛɛ lɛ, datrɛfoi lɛ ha mile akɛ minyɛŋ mana nii dɔŋŋ miwala gbii abɔ fɛɛ! Miwekumɛi kɛ mi tee sɔlemɔi srɔtoi amli akɛ aleenɔ abaanyɛ afee naakpɛɛ nii ko lo, shi fɛɛ lɛ, yɔɔyi.\nNaagbee lɛ, mimu sane naa akɛ minaŋ nii dɔŋŋ. Mishihilɛ fɛɛ etsɔ haomɔ sɔŋŋ. Mihiŋmɛi enaaa nii, minitsumɔ eŋmɛɛ mi. Miŋa hu shi mi, ni eloo nɔ fɛɛ nɔ ni wɔyɔɔ yɛ shĩa lɛ kɛtee. Efee mi hiɛgbele akɛ maje kpo, loo mikɛ mɛi abɔ. Mitse mihe yɛ mɛi ahe, ni be fɛɛ be lɛ mikome too mihɔɔ shi yɛ shĩa. Mibatsɔ mɔ kome mɔ, ni minu he akɛ mibɛ nɔ ko mli.\nMika mihe gbee shii enyɔ sɔŋŋ. Nɔ ni tĩa enyɔ nɔ lɛ ji nɔ ni miwie he yɛ sane nɛɛ shishijee gbɛ lɛ. Gbekɛ nuu fioo ko ni yɔɔ weku lɛ mli ji mɔ ni here miyiwala. Beni mijuɔ mihe lɛ, ewo kɔɔpoo lɛ ni etsi nɔ ni yɔɔ mli lɛ eshwie ní ejeee gbɛ. Duromɔ naa lɛ, enuuu nɔ ni yɔɔ mli lɛ. Shi edɔ mi waa akɛ minaaa kɔɔpoo lɛ. Kɛkɛ ni mikɛɛ miwekumɛi lɛ nɔ hewɔ ni mitaoɔ kɔɔpoo lɛ, kɛ nɔ ni kulɛ mito akɛ mafee.\nMiida Nyɔŋmɔ kɛ miwekumɛi lɛ ashi akɛ amɛha amɛhiŋmɛi hi mihe. Mɔdɛŋ ni mibɔ akɛ magbe mihe lɛ fɛɛ eyayeee omanye.\nMiná Miishɛɛ yɛ Shihilɛ mli Ekoŋŋ\nBe ko Hɔgbaa yɛ afi 1992 mli beni mita shĩa ni miishɛre zigareti lɛ, Yehowa Odasefoi enyɔ komɛi ní miishiɛ yɛ shĩa kɛ shĩa lɛ ba miŋɔɔ. Be ni amɛyɔse akɛ mishwila lɛ, amɛkane Yesaia 35:5 lɛ amɛtsɔɔ mi. Jɛmɛ kɛɔ akɛ: “No mli lɛ aaagbele shwilafoi ahiŋmɛii, ni aaagbele toimulɔi atoii.” Beni minu wiemɔi nɛɛ lɛ, mitsui nyɔ mimli waa! Odasefoi lɛ wooo mi shi akɛ amɛbaatsa mi yɛ naakpɛɛ gbɛ nɔ tamɔ bɔ ni sɔlemɔi ni mitee lɛ fee lɛ. Moŋ lɛ, amɛgbala mli amɛtsɔɔ mi akɛ manyɛ mana nii ekoŋŋ yɛ jeŋ hee ni Nyɔŋmɔ ewo he shi lɛ mli kɛ́ mikase Nyɔŋmɔ he nii. (Yohane 17:3) Amrɔ nɔŋŋ lɛ miha Odasefoi lɛ kɛ mi bɔi Biblia lɛ kasemɔ. Amɛkɛ mi kase Obaanyɛ Ohi Shi Kɛya Naanɔ yɛ Paradeiso yɛ Shikpɔŋ Nɔ wolo lɛ. Mibɔi asafoŋ kpeei ni afeɔ yɛ Maŋtsɛyeli Asa ni yɔɔ he ni wɔyɔɔ lɛ yaa, ni mifee tsakemɔi yɛ mishihilɛ mli. Mikpa zigareti shɛremɔ.\nShi, mishwilamɔ lɛ haaa maya mihiɛ yɛ mumɔŋ oyayaayai. No hewɔ lɛ, mitee shwilafoi askul koni mayakase Braille kanemɔ kɛ eŋmaa. Enɛ ha minyɛ mikɛ mihe wo tsɔsemɔ ni akɛhaa yɛ Maŋtsɛyeli Asa lɛ nɔ lɛ mli. Etsɛɛɛ ni mibɔi shiɛmɔ yɛ mikutso lɛ mli. Mibɔi miishɛɛ namɔ yɛ shihilɛ mli ekoŋŋ. Mitee hiɛ ni mijɔɔ miwala nɔ miha Yehowa. Abaptisi mi May 7, 1994.\nBeni suɔmɔ ni miyɔɔ kɛha Yehowa kɛ adesai lɛ yaa nɔ emli waa lɛ, miná shwelɛ akɛ mikɛ mibe fɛɛ baashiɛ. Kɛjɛ December 1, 1995 lɛ, mibatsɔ daa gbɛgbalɔ, ni tsɔɔ akɛ mikɛ mibe fɛɛ shiɛɔ. Miná hegbɛ kpele hu akɛ miisɔmɔ akɛ asafoŋ onukpa yɛ misafo lɛ mli kɛjɛ February 2004. Bei komɛi lɛ, afɔ̃ɔ mi nine ni miyahaa Biblia mli wiemɔi yɛ asafoi krokomɛi amli yɛ he ni miyɔɔ lɛ niiaŋ. Jɔɔmɔi nɛɛ fɛɛ haa mináa miishɛɛ waa, ni ehaa miyɔseɔ akɛ kɛ́ wɔje kpa tete po lɛ, no nyɛŋ atsĩ wɔnaa koni wɔkasɔmɔ Yehowa Nyɔŋmɔ.\nYehowa Eha Mi “Hiŋmɛi”\nTaakɛ mitsĩ tã kɛtsɔ lɛ, miŋa shi mi ejaakɛ mishwila. Shi miná jɔɔmɔ kroko hu kɛjɛ Yehowa dɛŋ. Kɛ́ makɛɛ lɛ, eha mi hiŋmɛi koni mikɛna nii. Anny Mavambu kɛ mi hi shi akɛ ewu yɛ mikpajee lɛ fɛɛ sɛɛ, ni lɛ ebatsɔ mihiŋmɛi. Akɛ ni lɛ hu eji be fɛɛ shiɛlɔ hewɔ lɛ, ekɛ mi yaa shiɛmɔ be fɛɛ be. Agbɛnɛ hu ekaneɔ woji ni esa akɛ makwɛ mli kɛha Biblia mli wiemɔi lɛ amli ehaa mi koni manyɛ maŋma yɛ Braille mli. Yoo nɛɛ ji jɔɔmɔ diɛŋtsɛ kɛha mi. Eha mina bɔ ni wiemɔi ni yɔɔ Abɛi 19:14 lɛ ji anɔkwale ha, akɛ: “Shĩa kɛ nii lɛ, tsɛmɛi agboshinii ni; shi ŋa hiɛtɛlɔ lɛ, Yehowa ŋɔɔ jɛɔ.”\nAgbɛnɛ hu, Yehowa kɛ bii enyɔ—nuu kome kɛ yoo kome—ejɔɔ mi kɛ Anny. Miishwe waa akɛ mana amɛhiɛ yɛ Paradeiso! Jɔɔmɔ kroko ni miná ji akɛ minyɛmi nuu nukpa, ni ha wɔbahi eshikpɔŋ lɛ nɔ lɛ hu kpɛlɛ Biblia mli anɔkwale lɛ nɔ ni abaptisi lɛ! Wɔ fɛɛ wɔyɛ asafo kome mli.\nEyɛ mli akɛ mihiŋmɛi eshwila moŋ, shi mishwelɛ ji akɛ mafee babaoo yɛ Nyɔŋmɔ sɔɔmɔ mli ejaakɛ ejɔɔ mi waa. (Maleaki 3:10) Daa gbi lɛ, misɔleɔ koni Nyɔŋmɔ Maŋtsɛyeli lɛ aba ni ebajie nɔnai fɛɛ kɛjɛ shikpɔŋ lɛ nɔ. Kɛjɛ beni mibale Yehowa nɛɛ, manyɛ makɛɛ yɛ anɔkwale mli akɛ: “Yehowa jɔɔmɔ lɛ, no feɔ mɔ niiatsɛ; shi deŋmegbomɔ nyɛŋ ekɛ nɔ ko afata he.”—Abɛi 10:22.—w12-E 06/1.\n[Mfonirii ni yɔɔ baafa 15]\nMiiha Biblia mli wiemɔ; mi kɛ miweku lɛ kɛ minyɛmi nuu lɛ\nHarmagedon—Mɛni Mɛi Komɛi Kɛɔ Akɛ Eji?\nHarmagedon He Anɔkwalei\nMɛɛ Be Abaawu Harmagedon Ta Lɛ?\nMɛɛ Naagba Yɔɔ Mumɔi Atsɛmɔ Nifeemɔi Ahe?\nAni Biblia lɛ Gbaa Nibii ni Baaba Wɔsɛɛ?\nObaanyɛ Okpɛ Yiŋ ni Baaha Oye Omanye Wɔsɛɛ—Mɛɛ Gbɛ Nɔ?\nBɔ ni Ooofee Ohi Shi kɛ́ Shika ni Baa Odɛŋ lɛ nɔ Gbɔ\n“Mi, Yehowa, o-Nyɔŋmɔ lɛ, Mihiɛ Oninejurɔ Mli”\nMɛni Hewɔ Nyɔŋmɔ kɛɛ Abraham akɛ Ekɛ Ebi lɛ Ashã Afɔle Lɛ?\nMɛni Hewɔ Yehowa Odasefoi Shiɛɔ Yɛ Shĩa kɛ Shĩa?\nAni Esa Akɛ Okwɛ Mɔ Ko Hiɛ Kɛtsɔɔ Esubaŋ?\nWuu Oshi Mumɔi Fɔji!\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ July 2012\nBUU-MƆƆ July 2012